LaLaport Rekaan Modern Simplicity & Japanese Flavour Jadi Tarikan

Mitsui Shopping Park LaLaport BUKIT BINTANG CITY CENTRE dibuka secara berperingkat pada Januari 2022.

Baru-baru ini sibuk tular di media sosial degan pusat beli belah LaLaport Pertama di Asia Tenggara bakal dibuka di Kuala Lumpur. Dijangka beroperasi pada 20 Januari 2022, Mitsui Shopping Park LaLaport BUKITBINTANG CITY CENTRE (“LaLaport BBCC”) merupakan fasiliti luar negara yang pertama di Asia Tenggara oleh Mitsui Fudosan Co., Ltd. (“Mitsui Fudosan”).

LaLaport BBCC adalah pusat beli-belah gaya hidup yang berasal dari Jepun. Ia mewujudkan suasana interaksi yang damai dan santai menerusi gabungan fasiliti komersial, pejabat, kediaman, hotel dan lain-lain kemudahan.

Pusat itu juga turut menampilkan kepelbagaian jenama dengan nama-nama yang terkemuka di Jepun turut membuat kemunculan sulung di Malaysia. Bertemakan konsep rekaan “Modern Simplicity” dan “Japanese Flavour”, LaLaport BBCC mempunyai gaya penampilan yang sesuai dengan lokasi di pusat bandar, ditambah dengan keistimewaan tona rekaan dalaman.

MitsuiFudosan Co., Ltd.(“MitsuiFudosan”) sebuah syarikat hartanah global terkemuka yang berasas dariTokyo (Presiden dan KetuaPegawai Eksekutif: Masanobu Komoda) hari ini mengumumkan projek perdana di AsiaTenggara di bawah subsidiari Malaysia, MFBBCC Retail Mall Sdn Bhd (syarikat yang ditubuhkan bersama UDA Holdings Berhad, Eco World Development Group Berhad dan Lembaga Kumpulan Wang Simpanan Pekerja bagi mempromosikan projek ini), terletak di Bukit Bintang City Centre, bakal bermula operasi kepada orang ramai pada 20 Januari 2022.

Dianggarkan 400 kedai dengan pelbagai penyewa optimum akan dibuka secara berperingkat dengan pembukaan pada Januari 2022 dan dimeriahkan lagi dengan barisan jenama terkenal dari Jepun yang menyaksikan kehadiran julung kali di Malaysia.

Selepas penyerahan projek dan pengkomersialan LaLaport BBCC yang menjadi teras Bukit Bintang City Center (“BBCC”), ia akan menjadi pusat beli-belah LaLaport yang pertama diAsia Tenggara oleh Mitsui Fudosan, dan merupakan antara kemudahan komersial terbesar dengan lebih 82,600 meter persegi (anggaran) ruang lantai. LaLaport BBCC ini menjadi LaLaport kedua Mitsui Fudosan di luar negara selepas Mitsui Shopping Park LaLaport Shanghai Jinqiao.

Sebagai tambahan pada pusat beli-belah itu, Mitsui Fudosan berkerjasama rapat dengan BBCC untuk menubuhkan pembangunan bandar berskala besar dengan fungsi yang pelbagai terdiri daripada pusat beli-belah, kediaman, pangsapuri servis, bangunan pejabat dan hotel, dengan jumlah keluasan tapak kira-kira 78,500 meter persegi (anggaran).

Selepas disiapkan, projek BBCC ini bakal menjadi satu-satunya mercu tanda yang mengunjurkan gaya hidup Jepun baharu, membolehkan masyarakat tempatan “mengamalkan gaya hidup, bekerja, bermain dan berkumpul” dengan cara yang lebih mudah. LaLaport BBCC bakal menerajui pembangunan keseluruhan projek itu sebagai hab yang menggalakkan rakyat memahami satu sama lain, menambah baik mutu kehidupan dan menawarkan ketenangan kepada orang ramai. Sebagai pusat beli-belah yang menumpukan gaya hidup dari Jepun, LaLaport BBCC mahu pelanggan yakin dengan reka bentuknya yang menawarkan pengalaman baharu selain menggabungkan budaya dan trend Malaysia sambil mengekalkan DNA Jepunnya yangt ersendiri.

Melalui pengalaman dengan rangkaian komersial Jepun yang meluas, LaLaport BBCC akan membawakan jenama terkenal dari Jepun seperti NITORI, Nojima dan JONETZ oleh DON DON DONKI. Selain itu, Star Child, sebuah sekolah taska yang menggabungkan penjagaan kanak-kanak dan pendidikan intelektual gaya Jepun, akan membuka kemudahan pertamanya di Malaysia di sini di LaLaport.

LaLaport BBCC juga menawarkan pengalaman makanan yang tidak pernah dilihat sebelum ini di pusat membeli-belah seperti kedai pertama atau kedai utama di Malaysia, seperti kedai yang disenaraikan sebelum ini oleh Michelin, tempat makan yang berkonsep baharu oleh chef terkenal – tawaran yang unik dan menarik dari Shin’Labo, Marta’sKitchen, Buena Brasa Gastropub, DONQ/Mini One, MATCHA EIGHT, YAKINIKU SIZZLE oleh YAKINIQUEST dan banyak lagi. Pengunjung juga akan dapat menikmati citarasa restoran tempatan yang telah menempah nama di Malaysia.

Persekitaran pusat beli-belah baru ini direka dengan estetika “Modern Simplicity” dan “Japanese Flavour”. Ia menampilkan ciri rekaan dalaman berdasarkan alam semula jadi bagi menyediakan ruang yang melangkaui aktiviti membeli-belah. Aliran reka bentuk dalaman-luaran LaLaport BBCC yang lancar menawarkan tempat di mana pelanggan dan pelawat ke pusat membeli-belah itu boleh berinteraksi dan menghabiskan masa yang bermutu dengan rakan dan keluarga.

Bahagian luar LaLaport BBCC Ruang pejalan kaki (Aras Bawah)

Pusat beli-belah itu menawarkan kepelbagaian citarasa, termasuk aras makanan dan minuman yang besar yang menawarkan pasar raya dan “Depachika Marche” yang menyediakan aneka makanan bungkus, medan selera kasual bernama “Cafeteria”, sekali gus memenuhi pelbagai kehendak pelanggan. “Gourmet Street” memberikan pengalaman menjamu selera di kawasan terbuka untuk pengunjung manakala medan selera “GardenDining” yang besar diAras4 mempunyai kapasiti1,400 tempat duduk.

Pengunjung juga boleh menikmati pengalaman yang menyeronokkan dan bersantai di LaLaport BBCC dengan banyak ruang acara disediakan seperti “Central Rooftop Garden” dengan keluasan sebesar 1,700 meter persegi yang dikelilingi oleh kehijauan dan pokok-pokok. Pusat beli-belah ini juga mempunyai ruang acara unik yang terletak di tengah-tengah Gourmet Street – “WOW PLAZA”, dan tarikan di pintu masuk utama yang menampilkan pelbagai bentuk pencahayaan seiring dengan acara bermusim – “Grand Step”.

Bagi menambah baik pengalaman membeli-belah kepada pelanggan dan menyediakan perkhidmatan pelanggan sehenti, Aplikasi LaLaport MY Mobile akan tersedia untuk menyampaikan maklumat terkini mengenai pusat beli-belah ini. LaLaport BBCC juga akan menyediakan ciri penstriman langsung melalui platform media sosial yang membolehkan hal-hal terkini dimaklumkan di hujung jari.

Selain itu, Mitsui Fudosan turut menambah baik keterhubungan pengangkutan bagi merancakkan pembangunan bandar BBCC. Dengan mengutamakan keterhubungan dan akses jalan aya menerusi tiga terowong yang menuju parkir kereta, selain rangkaian laluan pejalan kaki, ia membolehkan aliran keluar dan masuk dari pelbagai arah. Akses langsung ke Stesen Hang Tuah di laluan LRT dan KL Monorel menjadikannya lebih mudah untuk masuk ke LaLaport BBCC.

LaLaport BBCC juga bekerjasama dengan syarikat sumber manusia di Malaysia untuk merekrut tenaga kerja. Pusat itu mengutamakan pengambilan rakyat Malaysia untuk operasi pusat membeli-belah dan juga untuk menyokong keperluan kedai.

Pekerja boleh menjangkakan persekitaran kerja yang menyenangkan dengan ruang istirahat kakitangan yang direka khas dengan keutamaan kepada aspek kebersihan dan keselamatan. Antara ciri ruang istirahat kakitangan termasuk tumbuh-tumbuhan dan suasana kehijauan, ruang tidur siang, ruang membersihkan diri, Wi-Fi percuma dan tempat mengecas komputer dan telefon pintar.

Sejak Mitsui Fudosan membuka LaLaport pertamanya di Jepun pada tahun 1981, syarikat itu telah berusaha untuk seiring bersama masyarakat tempatan dengan terus mengikuti perkembangan dan perubahan. Hari ini, Mitsui Fudosan mempunyai 16 pusat beli-belah LaLaport di Jepun yang menyediakan spektrum penuh keseronokan untuk pelanggan di Jepun mengikut wilayah masingmasing. Mitsui Fudosan juga sedang giat membangunkan perniagaan kemudahan komersial di negara dan wilayah Asia termasuk Shanghai danTaiwan dengan pengalaman selama bertahun-tahun di Jepun.

Dedikasi ini ditunjukkan dalam aktiviti perniagaan Mitsui Fudosan di Malaysia bermula daripada pembukaan Mitsui Outlet Park Kuala Lumpur International Airport Sepang pada tahun 2015, sehingga pusat beli-belah yang akan beroperasi di tengah-tengah Kuala Lumpur.

Syarikat cat dan salutan terkemuka, AkzoNobel kini secara rasminya telah memperkenalkan cat semula jadi berasaskan bio dengan teknologi inovatif di bawah jenama Dulux Malaysia.

AkzoNobel melancarkan cat dengan teknologi inovatif terbaharu itu di bawah peneraju jenama Dulux – Dulux Better Living Air Clean Biobased merupakan cat kemasan kilap premium yang boleh membantu anda memiliki udara yang lebih bersih, sihatdan berkualiti.

Dengan teknologi berasaskan bio yang dihasilkan ini dipercayai mampu untuk menyingkirkan segala pencemaran udara dalaman kediaman anda.

Dirumus dengan bahan semula jadi, Dulux Better Living Air Clean Biobased mengandungi Arang Buluh Aktif semula jadi yang berfungsi untuk meneutralkan pencemaran seperti formaldehid, benzena dan Sebatian Organik Meruap (VOC) lain yang terhasil daripada permaidani, perabot dan bahan-bahan binaan.

Selain itu, ia juga mempunyai ciri fungsi antibakteria, antikulapuk dan antikulat untuk melindungi dinding anda di samping mengekalkan udara bersih di dalam rumah.

Secara ringkasnya, Dulux Better Living Air Clean Biobased ini mempunyai pelbagai ciri dan manfaat untuk pengguna.

Dulux Better Living Air Clean Biobased didatangkan dalam pilihan palet warna pastel yang lembut dan cantik untuk ruangan dalaman kediaman anda.

Mesti ada di kalangan anda yang tidak mempunyai kad kredit tetapi berhasrat untuk membeli barangan kelengkapan rumah secara ansuran mudah. Jika ada pun yang menawarkan khidmat sedemikian, anda terpaksa dikenakan bayaran ‘bunga’ atau kadar faedah yang tinggi.

Tetapi kini anda tidak lagi perlu khuatir atau berasa bimbang kerana sudah ada beberapa aplikasi yang membolehkan anda membeli barangan kelengkapan rumah atau apa-apa sahaja yang anda inginkan secara ansuran mudah dengan hanya menggunakan aplikasi telefon pintar anda.

Menariknya lagi, ada beberapa aplikasi yang menawarkan perkhidmatan ansuran mudah tanpa dikenakan kadar bayaran  faedah kepada para pelanggan.

Sebenarnya, sudah ada banyak aplikasi yang menawarkan perkhidmatan sedemikian tetapi yang telah menjadi popular dikalangan pengguna adalah aplikasi Grab PayLater, Atome dan Paylater.

Jadi mari kita kenal dengan lebih dekat secara ringkas mengenai ketiga-tiga aplikasi ini.

Grab PayLater

Apabila kita aplikasi Grab, mesti kita akan membayangkan perkhidmatan e-hailing atau penghantar makanan yang ditawarkan kepada orang ramai. Tetapi tahukah anda, aplikasi Grab juga turut ada menawarkan perkhidmatan ansuran mudah selama 4 bulan tanpa kadar faedah kepada para pengguna.

Apa yang menarik mengenai Grab PayLater, ada beberapa kedai barangan elektrik dan rumah yang ditawarkan kepada orang ramai antaranya Harvey Norman, Senheng, Samsung dan banyak lagi.

Atome

Aplikasi Atome pula antara merupakan aplikasi baru yang diperkenalkan orang ramai. Untuk aplikasi ini, ia juga lebih kurang sama dengan aplikasi ansuran mudah yang lain. Cuma, penggunaan aplikasi ini lebih terhad dan hanya menawarkan ansuran mudah tanpa faedah selama tiga bulan sahaja.

Kelainan aplikasi Atome berbanding yang lain, setiap bulan akan menawarkan promosi diskaun pemotongan harga yang berbeza dan menarik kepada para pengguna.

Paylater

Aplikasi Paylater ini juga antara aplikasi ansuran mudah yang popular di kalangan ramai. Ini kerana, ia memiliki kelebihan dengan menawarkan kadar tempoh bayaran ansuran yang lebih lama sehingga 36 bulan. Maka, oleh kerana kelebihan yang dimilikinya itu membuatkan aplikasi ini paling digemari ramai.

Untuk maklumat serta info penjelasan lanjut mengenai ketiga-tiga aplikasi ini, anda boleh menonton pautan video penuh Tip Impiana – Apps Grab PayLater, Atome dan Paylater yang memaparkan perkongsian mengenai aplikasi berkenaan di bawah;

Nu Ideaktiv Sdn Bhd (Nu Ideaktiv) dan Enrichment Media Lab (EML) Sdn Bhd telah menandatangani Memorandum Persefahaman (MoU) dalam satu majlis yang berlangsung di Pejabat Urusan Nu Ideaktiv, pada Khamis.

Syarikat diwakili Encik Syamil Fahim Mohamed Fahim, Ketua Pegawai Eksekutif Nu Ideaktiv dan Muhamad Ashraf DM Tej Nasir, Pengarah Urusan Enrichment Media Lab telah menyempurnakan acara menandatangani memorandum, sekali gus memeterai kerjasama dan perlantikan Enrichment Media Lab sebagai rakan pakar media bagi mensasarkan segmen Perusahaan Kecil Sederhana Melayu (PKS).

Menerusi kerjasama ini, Enrichment Media Lab akan bertindak sebagai rakan pakar media yang menyediakan perkhidmatan dan perundingan untuk pakej pemasaran serta pengiklanan eksklusif bagi segmen PKS dalam industri kecantikan, kesihatan, makanan dan minuman, pakaian, perabot, pendidikan dan bimbingan.

Nu Ideaktiv yang memiliki lebih 17 jenama dan peneraju dalam industri media berbahasa Melayu, menyediakan kandungan, platform dan pelaksanaan sejajar dengan kerjasama yang dibuat.

Syamil Fahim dalam ucapannya memberitahu, MoU ini adalah permulaan untuk kerjasama bagi membantu dan meningkatkan lagi industri PKS negara ini menerusi media sebagai pemacu utama.

“Melihat kepada kepakaran yang dipunyai oleh Enrichment Media Lab dalam segmen industri pengiklanan PKS dan pengetahuan mereka bagaimana PKS merangka strategi dalam pemasaran dan pengiklanan, adalah menjadi satu peluang dan kelebihan bagi Nu Ideaktiv untuk berkolaborasi dan berkerjasama dengan syarikat ini bagi menguasai segmen pengiklanan media PKS.”

“Kerjasama ini juga bertujuan membantu perniagaan dan pengasas jenama untuk berkembang menerusi hebahan media meluas, pelaksanaan acara dan promosi rentas platform yang dimiliki Nu Ideaktiv di digital, program tv dan banyak lagi,” katanya.

Enrichment Media Lab sebagai agensi pakar media melihat Nu Ideaktiv sebagai syarikat yang berpotensi untuk membantu membangun industri PKS.

“Nu Ideaktiv memiliki pelbagai jenama media No.1 di Malaysia yang boleh membantu PKS berkembang maju dan menembus audiens sasar bagi pertumbuhan perniagaan dan sasaran keuntungan syarikat.”

“Kerjasama ini tidak terhad kepada satu medium sahaja. Berdasarkan hala tuju sesebuah perniagaan, kita boleh melaksana pelbagai projek yang signifikan, mencapai sasaran dan mentransformasi perniagaan,” kata Ashraf.

Antara kerjasama awal Nu Ideaktiv dan Enrichment Media Lab adalah menerusi penerbitan rancangan TV iaitu perjalanan keibubapaan pemilik jenama Noir dalam PA&MA : Diari Madammu, dan IMPIANA Makeover Ruang Selebriti yang dihiasi oleh Ella furniture. Rancangan ini bakal bersiaran di saluran Astro awal tahun hadapan.

“Kami juga sedang merangkakan satu acara besar untuk meraikan Ramadan dan Syawal, yang akan diumumkan dalam masa terdekat,” kata Syamil lagi.


(VIDEO) Inspirasi Gabion Untuk Laman Anda

Jika awal kewujudan Gabion adalah untuk tujuan penyelesaian jurutera mengukuhkan lereng bukit, kini ia diolah menjadi sebahagian elem dekorasi sama ada di dalam mahupun di luar kediaman. Nilai arkitektural yang ditonjolkan oleh struktur gabion ini sangat menarik terutama nya jika anda pandai bermain dengan susunan batu dan jenis material yang memenuhinya.

Secara asasnya, anda perlu tahu cara untuk membina gabion terlebih dahulu.

Kebiasaannya, gabion akan dipenuhi dengan batuan seperti granit. Namun atas hasil kreativiti terdapat material lain juga yang digunakan untuk membina gabion seperti kaca, botol, kayu dan sebagainya.

Gabion amat suai untuk kediaman yang berkonsepkan minimalis dan industri. Reka bentuknya yang ringkas dan asli bukan sekadar menyerlahkan lagi karakter kediaman anda, malah memberi identiti tersendiri. Antara olahan gabion di laman adalaha;

Elemen Air

Pagar gabion

Kotak tanaman gabion

Bangku dan meja taman gabion

Step-By-Step “Deep Cleaning” Tilam Untuk Elak Anak Batuk Dan Selsema. Menukar cadar katil dan sarung bantal secara berkala adalah amat penting sebagai langkah penjagaan kebersihan terutama untuk anak-anak kecil. Hal ini kerana, walaupun nampak sahaja macam bersih tetapi anda perlu tahu bahawa habuk dan hama menjadi penyebab anak-anak selalu sakit.

Bukan sahaja sarung yang perlu ditukar, malah tilam yang anda atau anak tidur pun sebenarnya perlu dibersihkan. Berat, macam mana nak bersihkan? Mudah sahaja, anda guna cara DIY untuk membasmi kuman yang terperangkap dalam tilam di rumah tu!

Step by step on how to deep clean your mattress..

Tilam ni tempat biak banyak kuman-kuman kan mcm kita tengok iklan febreez tu..kita habiskan masa secara puratanya 5-8 jam sehari atas tilam, so deep clean sangat perlu ok. Nak angkat tilam jemur memang tak larat la kan nak nak kalau tilam 12 inch tu..so boleh guna cara ni tuk buat deep clean mattress..boleh try buat dalam 4 bulan sekali or time ade family members yang demam ke sakit..

1) Vacuum tilam guna kepala vakum yang kecik muncung tirus tu (tak guna untuk vacum lantai)
2) Hilangkan stain dekat tilam : terpulang la pakai cara apa pun..for me lebih suka letak baking soda, sembur dengan cuka biarkan seketika, gosok dengan kain ( boleh skip step ni kalau tilam tak kotor)
3) Tabur baking soda biarkan dlm 4-6 jam..utk serap moisture n odour
4) Vacum lebihan soda bikarbonat tu
5) Spray dettol + air
6) Anginkan tilam dengan bukak tingkap semua
Dah siap..senang kan?

Selain itu juga, anda boleh beli vakum khas untuk tilam ni. Dah murah sekarang. Harga dalam RM 100++. Ramai dah guna dan puas hati. Klik je link ni

Peti sejuk merupakan perkakas rumah yang paling popular ; setiap kediaman WAJIB dilengkapi sekurang-kurangnya sebuah peti sejuk. Ia diperlukan sebagai salah satu ruang penyimpanan makanan yang amat penting di dalam sesebuah rumah. Suhu peti sejuk yang lebih rendah daripada suhu bilik dapat merendahkan kadar pembiakan bakteria dan menjadikan makanan yang disimpan tahan lebih lama dan kurang berlaku kerosakan.

Tetapi apabila sudah tiba masanya, peti sejuk tidak lagi berfungsi seperti sepatutnya. Kadangkala bahagian sejuk beku tidak membekukan dan bahagian bawah pula hanya mengeluarkan udara yang sama seperti suhu bilik. Perkara ini sudah tentu akan membuatkan anda kaget. Perlu ke nak beli peti sejuk yang baru? Sebuah peti sejuk bukannya murah.

LANGKAH #1
Alat yg diperlukan :

LANGKAH #2
Pastikan kepala power plug dicabut dahulu.

LANGKAH #3
Buka penutup bahagian atas dangan mengumpil pelekat bulat dan buka skru (bulat merah)

LANGKAH #4
Pasang kembali kepala plug. Switch “on”. Jikalau kipas yg dibulatkan merah masihberfungsi bermakna mungkin masalahhanya pada defrost thermostat sahaja.Cabut kembali power plug. Kemudian tanggalkan juga cover ini.

LANGKAH #5
Penutup yg telah ditanggalkan.

LANGKAH #6
Defrost thermostat

LANGKAH #7
Buka plastik yg membalut socket wayar dan cabut socket wayar defrost thermostat.

LANGKAH #8
Gantian yang dibeli dgn harga RM8. Memandangkan socket gantian defrost thermostat yg dibeli tidak sama. Maka saya potong dan sambung dgn socket yg asal. Balut dgn kemas bahagian yang disambung menggunakan electrical insulating tape.

LANGKAH #9 & #10
Pasang kembali defrost thermostat yang telah disambung ke tempat asal.

LANGKAH #11
Pasang semula penutup dengan kemas.

Selamat mencuba dan semoga berjaya!

Buat Sendiri Fucuk Atau Tahu Kering Guna Dua Bahan Je Lebih Bersih. Kita digemparkan dengan serbuan PBT ke beberapa kilang membuat tahu kering atau fucuk. Kondisi kilang yang kotor memang membuat ramai antara kita was-was untuk menggunakan produk ni. Tambahan, sekarang harga fucuk ni dipasaran boleh tahan juga mahalnya.

Sedar akan keadaan ini, Siti Zara belajar sendiri cara untuk hasilkan fucuk. Memang puas hati dan yakin dengan kebersihan makanan itu sendiri. Senang je nak buat.

Bahan-bahan:

Kacang soya
Air

Cara-cara:


Aquaponics dapat membantu memaksimumkan hasil tanaman, di samping melindungi alam sekitar. IMPIANA kongsikan sistem Nutrien Film Technique akuaponik, baik untuk tujuan komersial dan taman rumah. Aquaponik: Kombinasi Ternakan Ikan Dan Tanaman

Tahukah Anda?

Aquaponics adalah sistem yang menggabungkan penternakan ikan dengan penanaman tanaman. Biasanya, ketika binatang air seperti ikan atau ketam diternak di dalam tangki, mereka mengeluarkan amonia sebagai sampah, yang menjadikan air beracun, dan harus dibuang. Sebaliknya, apabila tanaman seperti herba atau sayur-sayuran ditanam, mereka memerlukan nitrat untuk menghasilkan hasil panen yang baik. Oleh itu, jika ammonia yang dihasilkan oleh ikan ditukar menjadi nitrat, maka ini adalah baja yang sesuai untuk tanaman. Sebaliknya, air yang bebas daripada amonia sangat sesuai untuk dikembalikan ke tangki ikan.

Jadi, akuaponik dapat menghasilkan hasil panen yang baik, ikan dan juga tanaman, dengan biaya yang jauh lebih rendah, selain mempromosikan kitar semula sampah, yang baik untuk alam sekitar. Ini dimungkinkan dengan menanam tanaman dalam medium bukan tanah, seperti kerikil, tanah liat, atau hanya air, yang memungkinkan pertumbuhan bakteria bermanfaat, yang disebut bakteria nitrifikasi. Bakteria ini mengubah amonia dari air tangki, pertama menjadi nitrit, dan kemudian menjadi nitrat, yang dapat diserap oleh tumbuhan, dan juga tidak beracun untuk ikan.

Nutrien Film Technique

KLIK UNTUK PENYERTAAN Aquaponik: https://toko.ideaktiv.com/product/impiana-workshop/

Apa pun tanaman termasuk ros, tetap tumbuh mekar walaupun tidak di bajai. Tapi, kalua dah tanam ros, sudah pasti kemeriahan bunganya yang berkembang sentiasa di nanti. Jadi, untuk menghasilkan ros yang galak berbunga, apa lagi yang perlu di lakukan selain rutin penjagaan yang berkala? Baja lah. Terdapat banyak baja kimia untuk ros yang terdapat di pasaran.

Namun, bagi anda yang mementingkan kesihatan seisi keluarga, jangan lah guna baja kimia ni. Kesan jangka pendek memang tak namapak. Nanti takut menyesal dikemudian hari. Apa kata kita guna bahan-bahan semula jadi yang terdapat di dapur untuk dijadikan sebagai baja untuk ros anda. Berikut beberapa resepi baja organik ros yang dipraktikkan di luar negara:

BAJA LEKIT

Bahan-bahan:

3 cawan air tanpa klorin
2 sudu makan gula merah (molass)
1 sudu makan Epsom salt
2 sudu makan cuka epal
1 sudu makan ekstrak rumpai laut (kologen rumpai laut)
2 sudu makan serbuk ikan (resepi baja ikan klik sini)

Cara-cara:
Campurkan semua bahan dan larutkan 8 cawan dari dari pati baja Bersama ½ gellon air. Semburkan pada keseluruahn tanaman di waktu petang selepas siraman dilakukan. Ulang semburan baja selepas 6-8 minggu. Campuran ini berupaya membekalkan nutrien yang seimbang diperlukan tanaamn untuk menggalakkan penghasilan kudu[ pros yang banyak

BAJA SISA DAPUR

Baja serbuk kopi

Jangan di bazirkan serbuk kopi yang telah digunkan. Ia amat bermanfaat kepada tanaman anda termasuklah pokok ros. Serbuk kopi terpakai tadi kalua di tabur pada batas pangkal medium ros, ia mampu menambah kadar asid yang diperlukan pokok untuk menggalak pertumbuhan kudup bunga.

Disamping itu juga, serbuk kopi terpakai yang dijadikan sebagai baja rosa dapat membekalkan sedikit keperluan potassium, nitrogen dan magnesium. Tapi, pastikan serbuk kopi yang digunakan tidak mempunyai sisa atau campuran bahan lain terutamanya garam dan gula.

Baja kulit pisang

Baja kulit telur

Kuliyt telur lagi salah salah satu bahan sisa buangan dapur yang boleh dijadikan baja. Ia diperkaya dengan kasium karbonet yang tinggi seperti yang dijumpai di dalam kapur pertanian. Terdapat 2 cara untuk menggunkan kulit telur terus pada tanaman sama ada hancurkan ia menjadi serpihan kecil atau kisar dengan menggunkan pengisar kering untuk menjadikan ia dalam bentuk serbuk  supaya lebih mudah diserap tanaman.

BAJA ASID TANAH

Cuka boleh meningkatkan kadar keasidan tanah seperti yang diperlukan tanaman berbunga dan berbuah. Namun, cuka tidak membekalkan nutrient yang banyak. Oleh itu ia hanya sesuai dijadikan sebagai makanan tambahan kepada pokok ros

Bahan-bahan

1 sudu makan cuka masakkan
1 gellon air

Cara-cara:

Campurkan semua bahan dan jadikan ia sebagai air siraman pada tanaman setiap 3 bulan sekali

Terletak di Bukit Gerja, Umbai Melaka, team LAMAN diperkenalkan oleh Jasni iaitu pemilik Homestay LimasTiga kepada Uncle Gan, iaitu pemilik kediaman yang bakal kami kunjungi ini. Mendengarkan cerita tentang taman ini sahaja sudah pun membuatkan penulis teruja. Bagai tidak sabar ingin menjamu mata menikmati taman ‘unik’ seperti yang digambarkan oleh Jasni.

Kedatangan kami tanpa di undang, disambut baik oleh Uncle Gan. Sebaik tiba di pintu masuk kediaman, mata penulis begitu tertarik pada reka bentuk pintu masuk kediaman ini. Sebuah pintu gerbang terpampang tulisan Garden D Art di atas sebuah perahu bagaikan memberi gambaran awal penulis bakal memasuki sebuah galeri seni yang nyatanya berbeza dengan yang lain. Paling unik apabila lot tanah uncle Gan ini bukanlah dikelilingi tembok pagar atau seumpamanya tetapi pemilik menanam tanaman renek Eugenia Oleana setinggi 10 kaki sebagai pagaran.

Kediaman yang dikelilingi tanah seluas 55,000 kaki persegi ini sememangnya begitu luas dan indah dengan pelbagai binaan dan ornamen oleh pemilik. Minatnya kepada laman boleh dilihat pada seni reka bentuk taman yang 100% dihasilkan sendiri olehnya. Pelbagai barangan antik dan lama tersimpan dengan baik dan diabadikan oleh pemilik di taman, kerana setiap satunya terpahat kenangan akan kisah pengalaman hidupnya sejak muda hingga kini.

Memulakan bicara pemilik menyatakan “Uncle sejak umur belasan tahun sudah bekerja sebagai pembalak di dalam hutan tebal. Pada masa itu memang tidak ada peralatan canggih seperti hari ini. Bayangkan kayu-kayu balak bersaiz gergasi perlu diangkat ke atas lori dan dalam masa yang sama terdapat pula pelbagai ancaman dari haiwan liar. Bermula sebagai pembalak itulah uncle mula terjumpa dengan kayu-kayu hutan berkualiti tinggi yang terbuang lalu dibawa balik ke rumah,” ungkapnya ramah.

Pekerjaannya pada ketika itu membawa pemilik ke serata tempat yang tidak mungkin terjangkau oleh kebanyakan orang. Dari situlah dirinya menemui pelbagai barangan unik yang kini menjadi hiasan laman kediamannya. Paling menarik perhatian penulis adalah sampan dan binaan gazebo yang menggunakan kayu teras asli seperti cengal dan medang. Semua struktur kekal taman dibina sendiri oleh pemilik menggunakan tulang empat keratnya. Walaupun mengambil masa yang agak lama tetapi hasilnya begitu menakjubkan dan paling penting memberi kepuasan pada minatnya.

“Selain bekerja di hutan, uncle juga bekerja menjual pokok hiasan landskap dan selalu mendapat tempahan dari orang ramai dan kenalan. Mana-mana lebihan pokok yang tidak diambil pelanggan, uncle tanam di rumah. Selain itu uncle juga peminat bonsai. Malah uncle banyak memasuki pertandingan seperti Pertandingan Bonsai Suiseki dan berjaya memenangi banyak anugerah. Semua yang dilakukan banyak didorong oleh faktor minat barulah kita rasa gembira dan sihat,”ungkap pemilik panjang lebar dan turut membuatkan kami teruja mendengar kisahnya.

Melihatkan halaman kediaman pemilik, hamparan tanah yang luas tidak dibiarkan mendatar sebaliknya mounding dibentuk agar halaman kelihatan lebih natural dengan rumput menghijau di sekelilingnya. Di samping itu, pokok-pokok cycas berusia 100 tahun lebih menjadi penyeri sudut dengan peletakan bongkah batu melengkapi latar pemandangan kediaman ini. Kemahiran pemilik dalam bertukang digunakan sebaiknya dengan menghasilkan pelbagai elemen dekorasi taman dengan begitu kreatif.

“Dengan usia yang sebegini uncle sudah tidak mampu untuk bekerja keras di hutan lagi. Masa yang terluang banyak dihabiskan dengan bertaman. Uncle juga baru saja menyiapkan sebuah homestay dua tingkat di dalam lot tanah ini. Pembinaannya mengambil masa tiga tahun menggunakan kayu cengal, balau dan meranti. Terasa rugi jika masa berlalu tanpa melakukan apa-apa, sebab itu uncle banyak isi masa dengan bertukang,” tambahnya lagi.

“Uncle juga minat mengumpul barangan lama. Ke mana sahaja uncle pergi andai terjumpa dengan tembikar, tempayan atau perabot lama, pasti sedaya upaya akan cuba mendapatkan barang tersebut. Ini kerana barang lama banyak meninggalkan nostalgia. secara tidak langsung kita akan mengimbas kembali zaman kita dilahirkan dan dibesarkan,” tambah uncle sambil memainkan lagu dari koleksi piring hitamnya.

Taugeh, antara micro green yang mudah dihadam. Tak perlu kawasan yang luas, tak perlu medium tanaman dan penjagaannya juga tidak rumit. Namun, ramai yang gagal tanam taugeh untuk saiz ideal di makan.

Cik Pooja tunjuk cara mudah dan cepat tanam taugeh. Dalam masa 3 hari, taugeh sedang elok dituai dan dimakan.

BAHAN-BAHAN:
4-5 genggam Kacang hijau
Tuala good morning
periuk kukus

CARA-CARA:
1. Rendam kacang hijau selama 10 jam (seeloknya rendam pagi, petang dah boleh semai)
2. Bentang sehelai di dalam tapi pengukus. Pastikan lubang pengukus ditutup sepenuhnya
3. Selepas 10 jam, toskan kacang hijau yang telah direndam dan tabur rata dalam pengukus
4. Tutup kacang yang telah di tabur tadi dengan tuala good morning yang telah dinasihatkan
5. Basahkan keseluruhan tuala good morning yang telah dilapiskan dengan kacang tadi perlahan-lahan
6. Dah siram, letak tapis kukus pada perius dan tutup rapi
7. Simpan ditempat gelap.

Langkah-langkah semaian dah selesai. Kini ia perlukan penjagaan

1. Lakukan penyiraman 4x sehari
2. pastikan setiap kali siraman, air dalam periuk perlu dibuang
3. jangan biarkan taugeh terdah lama pada cahaya. Segera tutup selepas disiram

Ngam-ngam 3 hari selepas semaian adalah waktu terbaik untuk menuai taugeh. Jangan tunggu sampai taugeh anda keluar akar serabut atau akar mula bercabang dan berpucuk. Taugeh akan rasa pahit


(Video) Tip Mudah Cuci Kasut Sekolah Nampak Putih Macam Baru Beli

Dalam ekonomi yang serba tak menentu ini kita semua perlu bijak berbelanja. Tambah-tambah lagi musim persekolahan baru yang tiba tidak lama lagi. Jika masih ada kasut anak-anak anda yang masih elok tetapi warna kusam dan kotor, ini teknik mudah yang boleh anda cuba. Lepas cuci kasut nampak macam baru beli. Kalau 5 pasang anda buat macam ni, banyak dah boleh jimat tu. SELAMAT MENCUBA!

Sofa dengan kemasan kulit asli memang sesuatu yang ramai idamkan. Namun harganya bukan lah kepalang. Jadi, IMPIANA nak cadangkan, apa kata anda beli sahaja sofa kulit secondhand. Kenapa secondhand? kan dah tak cantik kulitnya kotor. Kotor atau warna kurang menarik boleh diselesaikan dengan mudah. Anda boleh tukar warna kulit sofa mengikut tema kediaman tanpa perlu upah orang atau hantar re-upholstery yang mahal. Apa yang anda perlu lakukan adalah dengan mengecat semula sofa kulit tersebut. Tapi, bukanlah sebarang cat yang boleh digunakan.

Antara peralatan dan keperluan yang perlu disediakan sebelum menukar warna sofa kulit anda adalah sepertti berikut:

Bahan-bahan:
Dye kulit (pilihan warna mengikut kehendak)
Rubbing alcohol
sarung tangan getah
span basuh pinggan (pastikan teksturnya lembut bagi mengelak permukaan kulit luka)
plastik
Kain tuala kecil yang bersih

Cara-cara:
1. Basahkan kain tuala dengan rubbing alcohol
2. Lapkan keseluruhan permukaan kulit sofa. Langkah ini perlu di lakukan beberapa kali untuk menanggalkan kekotoran dan kesan pelindung kulit yang asal.
3. Biarkan sofa kering sepenuhnyas sekurang-kurangnya seharian
4. Aliskan dye kulit pada sofa dengan menggunkan span. Sapuan perlu dilakukan secara membulat dan perlu sedikit tekanan untuk memastikan dye dapat diserap fabrik kulit. pastikan anda menggunkan sarung tangan ketika melakukan sapuan dye
5. Lakukan beberapa sapuan dye sehingga lapisan warna yang diinginkan kelihatan rata. Kemungkinan, anda perlu lakukan lebih dari 5 kali sapuan dye namun untuk lapisan yang akhir, sapuan hanya dilakukan dengan lembut bagi mengelak lapisan dye sebelumnya calar

Nak beli rod untuk langsir eye lit sebanatng harga mau dekat RM 30. Kalau ada yang murah pun RM 19 tak berkualiti. Tapi suami Cik Amy WD, boleh siapkan road langsir Eye letg untuk 4 bingkai tingkap dan 2 pintu dengan kos RM 50 je.

DIY sendiri je jimat.

4 frame tingkap
2 frame pintu bilik
Modal RM50 jer.

Bahan-bahan:
“L” bracket (RM 1.60/1)
“U” klip (RM 0.60/1)
PVC end cup (RM 0.60/1)
Paip PVC (RM 1/1 kaki) sebaiknya minta terus kedai potongkan ikut ukuran
cable tie
Bolt dan nut

Ikat dengan cable tie pada bahagian pemegang rod

Masalah cicak di rumah bukan lah sesuatu yang pelik. Rumah yang menjadi pilihan kediaman si cicak ni kebiasaanya telah ditinggalkan dalam tempoh yang agak lama. Ada tu, tak lah lama mana. 3 minggu pun di tinggalkan sudah memberi keselesaan kepada koloni cicak untuk membiak.

Faktor lain mengundang kehadiran koloni ini adalah disebabkan oleh sumber makanan yangmudah diperolehi seperti serangga. Dahulu kala, gam kasut atau gam gajah menjadi pilihan sebagai perangkap cicak. Namun, ia mengundang kesan negatif terutamanya gam yang masih cair akan menyebabkan kawasan yang di sapu atau diletakkan kotor. Yang paling mengerikan adalah apabila gam tersebut melekat pada baju atau tubuh anda.

Saya nak share tips mudah dan murah untuk musnahkan cicak. Gamabr di bawah ni hasil rumah kampung saya yang ditingalkan dekat 3 minggu. Untuk kali pertama buat Total cicak yang dapat 54ekor
?Cuma perlu gunting plastik tape. Korang tampal merata tempat laluan cicak tau.
?Caranya hanya tampal hujung tape je pastu terbalikkan yang ada gam tu baahgian atas cuma hujung dengan hujung je tampal pada lantai…boleh fahamkan..?


Bersih Beribu Kali Tapi Habuk Tetap Ada, Mana Datang Ye

Bila bercakap pasal habuk ni naik geram kan. Mana tidaknya bersih beribu kali tapi tetap ada juga habuk ni, mana datang habuk ni ye? Tak akan tiap sejap sekali nak lap denga kain basah. Nyata sekali, habuk ini jika tidak dihindarkan daripada ruang kediaman membawa banyak masalah. Jadi ketahui bagaimana petua atau tip untuk membasmi habuk dan sekali gus mengelakkan rumah menjadi tempat habuk bersarang.

Cara Elak Rumah Berhabuk

1. Kurangkan peletakan hiasan atau peralatan yang boleh memerangkap habuk di dalam kediaman.

2. Letakkan alas kaki. Satu di luar pintu dan satu lagi di dalam kediaman. Ini bertujuan untuk memerangkap habuk daripada di bawa masuk ke dalam kediaman.

3. Guna blind dari kayu, metal atau plastik yang mudah dibersihkan berbanding kain.

4. Penggunaan sofa jika materialnya daripada fabrik, pastikan mempunyai zip supaya sarung boleh ditukar dan dibasuh untuk mengelakkan habuk terus terperangkap.
5. Elakkan penggunaan softener semasa membasuh sarung sofa, alas meja dan langsir untuk mengelakkannya lebih memerangkap habuk.

Ada 3 Punca Rumah Senang Berhabuk

Memang benar, tujuan kipas digunakan untuk memberi rasa nyaman dan keselesaan. Pun begitu, kipas adalah perangkap habuk terhebat. Oleh itu, pastikan anda membersihkan kipas sekurang-kurangnya dua minggu sekali.

Ini juga menjadi punca rumah lebih mudah terdedah dengan habuk. Apa yang perlu dilakukan pastikan pintu dan tingkap yang menghadap ke jalan ditutup sentiasa. Pun begitu, pastikan pintu atau tingkap di bahagian lain dibuka untuk aliran udara bersih masuk ke dalam ruang kediaman.

Ini tidak dapat dinafikan, bila ada sahaja projek pembinaan baru berdekatan kediaman pasti memberi kesan. Biasanya jumlah habuk yang ‘singgah’ di dalam kediaman akan bertambah dua hingga tiga kali ganda daripada sebelum projek dijalankan.

Memiliki sebuah rumah sempurna dari segi keluasan dan kemasan dalaman semestinya menjadi idaman ramai pemilik di luar sana. Sudah pastinya sebagai pemilik rumah yang sudah bertambah isi keluarga akan ingikan kehidupan yang lebih baik dan selesa untuk keluarganya. Begini juga dengan kisah pemilik rumah Semi-D ini.
Beliau telah merancang dengan baik untuk mendapatkan sebuah rumah yang selesa untuk didiami keluarga serta anak-anak yang sedang membesar dengan lebih sempurna.

Perancangan keseluruhan untuk sebuah rumah ini pastinya sudah menelan belanja yang banyak, inilah yang terfikir di dalam kotak fikiran anda sekarang bukan? Tetapi beliau bijak dalam mengatur langkah dengan memilih Pereka Seni Reka Bentuk Dalaman Mamyhome yang mampu membuatkan persoalan pada belanja yang besar tadi menjadi lebih relevan dengan apa yang diingini oleh pemilik ini.

Cabaran untuk menyiapakan rumah ini adalah apabila pemilik inginkan kediaman ini disiapkan dengan cepat tetapi dalam masa yang sama Pereka Hiasan Dalaman Mamyhome yang ingin menjaga kualiti yang terbaik untuk setiap pelanggannya membuatkan ini satu besar yang harus mereka jaga dalam melunaskan permintaan pelanggan. Mengambil masa selama empat bulan untuk menghasilkan ruang utama yang ditekankan oleh pemilik, seperti ruang tamu ini.

Kediaman ini disiapkan mengikut fasa dan bajet yang telah dirancang dengan sempurna dan baik oleh pemilik rumah ini bersama Mamyhome. Inilah maksud rancang yang sebenarnya untuk semua pemilik rumah diluar sana. Tidak mengapa jika anda belum mempunyai wang yang secukupnya dengan konsep yang anda inginkan. Anda hanya perlu rancang sebaiknya bagi menghasilkan rumah yang anda miliki adalah sebuah rumah idaman.

Selain itu, cabaran untuk mandapatkan hasil sebuah ruang tamu, ruang makan serta dapur kering yang cukup memukau ini dalam elemen serta sentuhan elegan di setiap perincian bukanlah satu perkara yang mudah. Jika diperhatikan pelan lantai untuk ketiga ruanh ini berada dalam kedudukan yang sama. Segmentasi ruang tanpa dinding yang diolah masuk kedalam sentuhan magis Mamyhome untuk ruang tamu, ruang makan dan dapur kering membuatkan susun atur keseluruhan nampak lebih harmoni dan rapi.

Nak macam-macam info lagi? Join Channel Telegram Geng Laman IMPIANA

Keinginan untuk memiliki rumah pasti semua ada bukan? Tetapi 1001 persoalan bermain diminda, ditambah pula dengan situasi masa kini. Hilang pekerjaan, hilang punca pencarian dan banyak lagi yang berlaku di luar sana. IMPIANA tahu apa yang anda lalui dan hadapi, tetapi kami tahu yang anda kuat semangat dan rezeki ada di mana sahaja kalau kita ada kemahuan, Inshaa Allah. Begitu juga dengan kisah kali ini, ingin milik rumah tapi masih ada tanda tanya bukan? IMPIANA rungkaikan kali ini.

Kali ini pilihan rumah dengan hub Homebuying Myra semuanya selesai. Konsep dan inovasi baru ini diatur untuk mengubah masa kini yang membosankan dan rumit dengan perjalanan membeli rumah lebih mudah.

Selama bertahun-tahun, industri harta tanah tidak menunjukkan perubahan ketara terhadap proses pembelian rumah yang kompleks. Baru-baru ini, Myra memperkenalkan laman web mereka dengan proses 4 langkah mudah untuk memudahkan perjalanan membeli rumah untuk pembeli rumah pertama kali. Sebagai tambahan terbaru kepada ekosistem pendidikan Myra, mereka membawa kita platform digital baru – aplikasi web tempahan rumah, Myra’s Homebuying Hub, untuk meneruskan misi mereka dengan mengekang halangan yang ada dalam proses tempahan rumah konvensional semasa.

Aplikasi tempahan baru, yang dapat diakses melalui laman web Myra, mempermudah keseluruhan proses pembelian kerana terdapat contoh dokumen yang perlu dihantar serta maklumat lain yang disediakan untuk membimbing anda dalam perjalanan membeli rumah anda bersama dengan kalkulator dalam talian untuk menyelesaikan pinjaman bank bulanan anda ansuran pembayaran balik. Pembeli dengan mudah dapat memuat naik dokumen ke dokumen peribadi mereka ke profil mereka di aplikasi. Myra kemudian dapat menyemak dokumen dan menawarkan bantuan dari segi penyerahan dokumen. Aplikasi ini juga berfungsi sebagai portal untuk mengemas kini pembeli pada tempahan mereka.

Myra komited untuk membuat perbezaan

Mempunyai pasaran sasaran muda, pasukan di Myra sedar bahawa seluruh perjalanan membeli rumah berjalan lama dan membosankan, terutamanya proses membuat tempahan rumah kerana melibatkan banyak perkara yang tidak biasa dilakukan oleh pembeli rumah pertama.

Wendy Lim, Pengurus Besar Myra mengatakan, “Kami memulakan dengan apa yang kami mampu dengan laman web, sebuah perjalanan 4 langkah yang disederhanakan yang merangkum keseluruhan perjalanan kepemilikan rumah menjadi istilah awam. Setelah mendapat respons positif, kami mula memikirkan lebih banyak mengenai bagaimana kami dapat meningkatkan keseluruhan pengalaman bagi pembeli rumah yang masih muda. ”

Sebagai majoriti utama rakyat Malaysia dilengkapi dengan akses terhad untuk pendidikan membeli rumah, Myra’s Homebuying Hub bertindak sebagai cabang pendidikan tambahan di laman web mereka sekarang untuk memberi tumpuan kepada bidang lain yang dimiliki oleh pembelian rumah dan memberikan pendidikan yang lebih baik, lebih bermaklumat dan berpandu.

Penyelesaian digital untuk cabaran semasa

Myra’s Homebuying Hub diciptakan untuk menyelesaikan dua masalah utama – kekurangan kemudahan dan kehausan pengetahuan. Pertama, pelanggan Myra dapat memperoleh pengalaman terbaik dan paling lancar. Kedua, maklumat di aplikasi menutup jurang pengetahuan melalui pendidikan dan kesedaran.

Sama seronoknya dengan membeli rumah untuk pertama kalinya, pembeli rumah perlu mengira ansuran, pembayaran balik semasa, kadar faedah dan pemeriksaan Nisbah Perkhidmatan Hutang (DSR). Dalam kebanyakan keadaan, tugas-tugas ini

dilakukan secara manual dan ditulis pada sehelai kertas, menyusahkan pembeli rumah sekiranya mereka kehilangannya dan tidak dapat mengingat kembali pengiraan penting ini.

Dengan ciri aplikasi seperti kalkulator ansuran dalam talian, penilaian pengiraan DSR, panduan penyerahan dokumen dan petua tambahan untuk pembeli rumah, Myra memastikan pengalaman membeli rumah mereka lancar dan mendidik bagi pemilik rumah mereka.

Pada masa lalu, pengumpulan dokumen untuk tujuan permohonan pinjaman juga merupakan proses manual bolak-balik yang sangat tidak efisien untuk semua pihak yang terlibat. Sering kali membuat lawatan peribadi ke pejabat pemaju untuk menyediakan dokumen seperti penyata KWSP, borang EA, cukai pendapatan dan banyak lagi, pembeli rumah pertama yang muda cenderung terbeban dengan banyaknya dokumen yang perlu disediakan.

Kini, kedua-dua pihak dapat melewatkan proses penghubung manual yang membosankan dan Myra dapat melancarkan semuanya secara digital serta mengeluarkan resit rasmi setelah pembayaran. Pembeli rumah, sebaliknya, akan menikmati kemudahan rujukan untuk sebarang dokumen yang mereka perlukan untuk menyelesaikan tempahan, dan pada masa yang sama, mendapat bantuan pantas dari pasukan Myra sepanjang perjalanan untuk memiliki rumah mereka.

Pada akhirnya, pembeli rumah Myra dan bakal pembeli rumah akan mempunyai salinan digital semua dokumen yang diperlukan yang dapat mereka rujuk atau muat turun untuk penggunaan dan rujukan masa depan mereka – walaupun mereka tidak meneruskan tempahan Myra semasa atau mempertimbangkan semula pembelian rumah lain pada masa akan datang.

“Kami ingin membina keseluruhan ekosistem Myra yang akan dilalui oleh setiap individu yang ingin menjadi pembeli rumah, untuk melihat apa sahaja yang berkaitan dengan rumah atau pembelian rumah. Aplikasi tempahan mungkin merupakan salah satu inovasi pertama kami, tetapi ia pasti bukan yang terakhir, ”tambah Wendy.

Dijangka akan dilancarkan pada Januari 2021, Myra’s Homebuying Hub akan mengumpulkan, menyimpan dan mengendalikan maklumat peribadi individu sesuai dengan Akta Perlindungan Data Peribadi 2010 (“PDPA”) dan telah memperoleh Sijil SSL untuk memastikan keselamatan privasi setiap pengguna aplikasi. Untuk maklumat lebih lanjut, lawati www.myra.com.my.

Mudahkan segalanya hanya di hujung jari anda. Tepuk dada tanya selera.

Jika bercakap tentang teknologi, satu perkara yang boleh kita persetujui ialah ianya sentiasa boleh ditambah baik. Tidak kira betapa pintarnya ciptaan tersebut, pasti ada kekurangan. Hal ini termasuklah gadget atau alatan elektronik yang mempunyai wayar atau kabel berselirat dan berpintal-pintal seperti yang terdapat pada tv, wi-fi, telefon, komputer dan bermacam lagi barang dirumah yang bukan sahaja merimaskan, malah memburukkan pemandangan. Aktiviti mengemas rumah juga pasti akan terbantut dengan kehadiran wayar-wayar yang mengganggu dan menyakitkan mata tersebut. Selagi boleh disorok, memang kita selit saja wayar dimana-mana tapi bila sudah terlalu banyak, panjang dan berbelit, nak tak nak terpaksa biarkan berjuntai dan tidak berkemas.

Tapi tahukah anda bahawa dengan sedikit kreativiti, anda boleh menukar ‘keserabutan’ tersebut menjadi lebih kemas dan menarik? Dan yang penting, tak perlu berbelanja banyak pun untuk menjadikan kediaman anda lebih selesa dan sedap mata memandang. Disini IMPIANA sudah kumpulkan beberapa idea bernas yang boleh anda jadikan panduan dan ilham. Selamat mencuba!


Senibina Tradisional Dalam Penataan Moden Rumah Panjang Sarawak

Sudah banyak artikel tentang rumah yang disiarkan oleh IMPIANA baik dari jenis teres hingga ke rumah high rise disekitar semenanjung Malaysia. Kali ini IMPIANA ingin mengajak anda untuk menjengah saudara borneo kita di negeri Sarawak yang mana mereka amat terkenal dengan pembuatan rumah panjang yang boleh memuatkan lebih daripada 10 keluarga dalam satu rumah. Jika dalam sebuah komuniti adanya ketua kampung, ketua adat dan tok batin, di rumah panjang tanggungjawabnya tergalas di bahu seorang tokoh bernama Tuai Rumah.

Rumah panjang tradisional diperbuat daripada sumber semula jadi seperti kayu,buluh dan dibina secara bertingkat di atas tanah. Lazimnya ia akan menempatkan semua ahli keluarga dalam satu rumah dan berkongsi ruang tamu yang sama dalam saiz panjang dari hujung ke hujung. Kebiasaanya, kediaman jenis ini menjadi penempatan buat suku kaum Iban, Melanau, Orang Ulu dan Bidayuh.

Rumah panjang tradisional dibina menggunakan tiang jenis kayu keras dan tidak mudah rosak seperti kayu belian manakala binaan bumbungnya diperbuat daripada daun rembia dan apa jua jenis daun yang tebal dan tahan lasak. Untuk menampung penduduk yang ramai lantainya diperbuat daripada buluh, papan atau kulit kayu. Tangganya pula dihasilkan daripada sebatang kayu bulat yang ditakik menggunakan beliong.

Walaupun negara kita sudah memasuki zaman moden dimana pembuatan rumah juga turut mengikuti arus peradaran zaman, begitu juga dengan rumah panjang, hari ini sudah ada rumah panjang moden tetapi senibinanya kekal sama seperti tradisional. Sepertimana perkongsian yang dibuat oleh seorang pemilik laman sosial iaitu Andrewson Luat Jantai yang mana beliau telah berkunjung ke salah satu rumah panjang moden yang terletak di daerah Bintulu, Sarawak.

Senibinanya diperbuat daripada batuan konkrit dengan hiasan dalaman yang moden. Seperti contoh, penggunaan kipas elektrik dihadapan setiap bilik keluarga, sofa dan dapur moden. Terdapat seramai 33 keluarga yang mendiami rumah panjang tersebut.

IMPIANA paparkan untuk anda beberapa rumah panjang moden untuk kita ketahui dengan lebih luas salah satu khazanah budaya berbilang kaum yang ada di Malaysia.

Biar dapur kecil asalkan kita puas hati dengan kualiti yang ada dan memberi ilham sehabis baik untuk menyerlahkan seri dan nilai praktikalnya.

KECIL TIDAK BERMAKNA SEMUA BENDA KENA SIMPLE. BOLEH JE KITA PADANKAN ASAL ADA PLANING DAHULU.

Warna kena nampak cantik dan tak bosan. tak pe sesekali anda boleh bermain dengan warna terang. Bukan sekadar nampak cantik, tapi nak nampak selesa dan tak resah bila berada di dalamnya.Tidak kira pastel atau terang yang penting anda happy bila lihat dapurnya.

CONTOH ILHAM WARNA YANG MENARIK UNTUK SEBUAH DAPUR. CERIA DAN CANTIK!

kemasan kaunter kalau boleh biarlah berkualiti. Dalam kita menyiapkan dapur cantik dan berkualiti, bahagian atas ini janganlah berkira kerana ia penting untuk melakukan tugas di dapur. Malah kualiti kaunter top juga antara elemen estetika yang warjar di jaga

MATERIAL JUGA PENTING AGAR DAPUR NAMPAK CANTIK DAN CLASS. ADKALA MATERIAL ASAS JE PUN TAPI PANDAI MIX DAN MATCH NAMPAK CANTIK DAH.

Kabinet tertutup padu sampai ke siling bagus. Tetapi bosan juga kalau semua tertutup. Dah macam dapur kapal terbang. Jadi kalau dan seunit dua kabinet terbuka tak salah. Terutama untuk mengeringkan pinggan mangkuk. Susunan yang cantik pasti membuat hati tertarik.

KEPELBAGAIAN BENTUK KAUNTER DAN MENEPATI FUNGSI DI DAPUR. RUANG NAMPAK HIDUP DAN CANTIK JIKA BIJAK ANDA MENGGUNAKANNYA.

Pelan lantai kena bijak. RUANG KOMPAK ini juga perlu kaunter sarapan dan ruang untuk meltak peti sejuk. Jadi jangan ketinggalan ye menempatkan segala bagai keperluan asas di dapur dan rancang dengan teliti keperluan anda.

MASUKKAN SEMUA KEPERLUAN DALAM 1 RUANG. KOMPAK , BIJAK DAN TIDAK MENYUSAHKAN KITA BERGERAK.

Revolusi rekaan perabot dari dulu dan kini telah banyak menampakkan perkembangan sihat. Bagi yang mahu menyerlahkan gaya mewah dahulunya pasti dengan lagak perabot dempak disempurnakan dengan kemasan lembut berkilauan atau bercorak lebat umpama sang primadona berjalan di permaidani merah. Segalanya mesti berkerawang, berkilauan, dempak dan berlebihan barulah orang tahu kita orang berada.

Nilai itu kini semakin bertukar. Apakah benar nilai elegan itu hanya menunjuk-nunjuk segalanya? Atau mewah itu lebih privasi dan lagak yang lebih pintar? Dunia fesyen telah lama mengorak langkah memberi definasi elegan itu pada pelbagai bentuk dan rupa. Kini perabot lebih kepada sesuatu yang lebih kecil strukturnya tetapi jauh lebih kukuh seperti dramannya tubuh super model. Kurus, pipih kecil tetapi mampu menggayakan sesuatu yang besar malah jauh lebih elegan dan tampil eksklusif.Penerimaan masyarakat? Generasi kini semakin senang menerimanya.

Ia bukan sekadar memaparkan satu seni tetapi teknologi, daya fikir dan daya tahan produk masa kini. Bagaimana memaparkan percantuman material besi dan kayu dalam gaya minimal. Kita boleh lihat dari struktur sofa moden, meja kopi utama, meja sisi, candalier, perabot luar rumah, kabinet pamer segalanya mengalami perubahan dengan begitu dramatik dan adakalanya rekaan tampil begitu serius persis super model yang  bersedia untuk beraksi di hadapan lensa.

Kediaman moden kontemporari atau urban banyak menggunakan idealogi seumpama ini . Pun begitu kini banyak lagi konsep sudah mula menerima idealogi rekaan sleek  di dalam tata reka konsep mereka termasuk Scandinavian yang meminimakan material mahu pun gaya.Pun begitu, jangan dicampur aduk si kaki besi kurus ini dengan perabot kaki kayu yang lebih santai seperti tema kedesaan. Cuma jika ia di dalam idealogi reka bentuk yang sama, kurus pipih tetapi menggunakan material kayu, maka ia boleh disuai padan. Tetapi bukan untuk semua konsep. Jelas perabot ini berbeza liga dan tidak mempunyai arah tuju yang berlainan.

Umpama sebuah perarakan fesyen, dengan batang tubuh kurus, kasut tumit tinggi halus, tata rias minimal, rambut tersisir rapi kemas, perabot dan seni hias juga diberi suntikan sebegitu. Visualnya nampak agak kejung.  Namun jangan lupa selalunya tata hias seumpama ini juga tidak pernah lupa menempatkan gaya santai dengan bantal-bantal kecil atau pokok hidup di dalam karyanya…sleek and sexy! Simple-simple je di IMPIANA…

Tidak cukup dengan isu persekitaran seharian yang membelenggu, tambah lagi dengan stress kerja. Pulang dari kesibukkan harian di pejabat, sudah pasti anda akan mencari sesuatu yang mampu melegakan minda dan memebri ketenangan. Apa kata inspirasikan kediaman anda menjadi sebuah spa. Untuk zahirkan sebuah kediaman yang mempunyai dekorasi ala spa, ini yang anda perlukan.

Letakkan bauan aroma terapi dalam rumah

Bauan aroma adalah antara solusi termudah untuk anda wujudkan elemen ketenangan dalam rumah walaupun tidak sama seperti pusat spa, bauan aroma seperti lavender sudah cukup untuk membuatkan anda khayal sebentar kerana ianya bersambung terus secara direct kepada sistem otak yang mengawal emosi dan menyimpan memori. Selain daripada bauan lavender, anda boleh juga letakkan chamomile, eucalyptus.

Wujudkan bunyi yang menenangkan

Perasan tak kalau anda berkunjung ke spa, item pertama yang anda akan lihat adalah hiasan berbentuk air terjun serta pancuran air? Ini kerana bunyi percikan air yang dihasilkan dari air pancut mampu membuatkan anda berasa tenang seketika. Tambahan, menurut kajian apabila anda melihat air yang beralun bersama ikan ia akan membawa pemikan yang serabut hanyut bersama. Selain itu, anda boleh hebatkan lagi kediaman ala spa anda dengan alunan muzik jenis soul dan elakkan dari memasang lagu kegemaran anda di dalam kereta tetapi adalah molek untuk tune lagu yang hanya menggunakan instrumen.

Baluti diri anda dengan tuala yang nyaman atau jubah mandi

Tuala putih selalu menjadi pilihan pengusaha spa untuk diberikan kepada pelanggan sementara menunggu giliran. Tualanya tidak menggunakan bahan peluntur untuk kekal putih, tetapi ianya dihangatkan untuk keselesaan pengunjung. Anda boleh lakukan perkara yang sama jika anda pulang ke rumah, selepas anda selesai membersihkan diri, baluti tubuh anda dengan tuala hangat suam kuku, untuk dapatkan ketenangan ditambah iringan muzik instrumental alunan perlahan.

Pasangkan lampu malap

Selain daripada memasang lampu flourescent untuk menerangi kediaman di waktu malam, anda juga boleh pasangkan lampu malap untuk mewujudkan elemen tenang dan romantik. Cadangan kadar pencahayaan yang sesuai adalah lampu putih lembut berkadaran 2700K Celcius. Kadar ini sesuai kerana pencahayaannya akan membuatkan anda berasa lebih tenang serta kemalapannya sesuai dengan keperluan anda.

Bawa masuk elemen semulajadi

Apabila telah tersedianya elemen air, tambahkan lagi satu item penting dalam dekorasi yang seimbang  iaitu pepohon hidup di dalam rumah. Tekstur alam semulajadi seperti kita ketahui amat efektif dalam memastikan aliran udara segar berterusan di dalam rumah. Selain daripada penyusunan pokok segar dalam rumah, anda juga boleh lekatkan wallpaper berunsurkan alam semulajadi atau konsep hijau.

Kerusi dan sofa empuk

Jika anda inginkan suasana seperti di dalam spa, anda boleh letakkan kerusi atau sofa empuk di ruang rehat utama. Elakkan penggunaan material bersifat keras seperti besi. Ini kerana anda mahukan suasana tenang dan manjakan diri. Manjakan diri, kena empuk, kalau keras, tak empuk namanya.


4 Trik Gantung Bingkai Gambar Tanpa Perlu Paku Atau Tebuk Lubang

Bagi yang menyewa, bila pemilik rumah kata dinding tak boleh dipaku atau ditebuk lubang untuk tujuan menggantung frame mesti rasa sedih kan. Dalam hati dah berkobar-kobar nak hias rumah cantik-cantik.

Tapi sebenarnya anda punya pilihan lain. Kalau tak boleh tebuk lubang atau paku untuk membolehkan anda  menggantung frame atau mengabadikan gambar kenangan di dinding, anda boleh cuba 4 cara mudah ini.

1. Glue pads

Terdapat banyak jenis glue pads di pasaran. Kadang-kadang kalau yang jadi cikgu tu dah biasa dengan glue pads untuk tampal kertas atau poster untuk mengajar kan. Tapi glue pads brand Stabilo atau Faber Castell tidak berapa sesuai untuk anda gunakan pada bingkai gambar. Kalau setakat nak tampal kepingan gambar terus pada dinding ok lagi.

Tapi untuk beban frame adalah sesuai untuk anda gunakan UHU Patafix. Terdapat pelbagai material UHU Patafix ini. Tapi yang paling sesuai untuk gantung frame anda ambil yang di khaskan untuk “Homedecor” atau “PROpower” yang berwarna hitam. Tambahan, UHU Patafix ini boleh digunakan semula dan mudah dibersihkan.

2. Damage free hang

Produk jenama Command yang di keluarkan oleh syarikat 3M memang terkenal dengan Damage free hang. Terdapat pelbagai jenis dan bentuk. Tapi kalau untuk tujuan gantung bingkai gambar, jenis strips yang paling sesuai untuk digunakan.

Command strips mampu memegang beban sehingga 7.5 kg. Jadi pastikan saiz strips yang digunakan bersesuaian dengan beban bingkai gambar yang akan di lekat pada dinding. Selain itu juga, Command strips ini mudah untuk dibersihkan semula.

3. Adhesive hook

Penyangkut dinding yang bergam atau adhesive hook  memang banyak di pasaran. Tapi ramai yang lebih gemar membeli yang murah-murah. Yang murah kebiasaannya akan menggunakan gam tidak berkualiti. Itu jadinya gantung sehelai tuala pun tidak tahan lama.

Cari lah yang lebih berkualiti untuk dapatkan hasil yang baik. Ada juga adhesive hook yang di sertakan dengan gam yang perlu dipanaskan terlebih dahulu. Ha… yang ini pun bagus juga.

4. Decorative tape

Decorative tape seperti washi tape dan duct tape bercorak pun sesuai untuk anda abadikan kepingan gambar di dinding. Yang ini lagi jimat. tidak perlu buat frame mahal-mahal. Anda gunakan washi tape tadi sebagai pengganti bingkai gambar.

Tapi kalau anda gunakan duct tape, untuk tujuan membersih agak sukar sedikit. Ini disebabkan oleh gam pada duct tape memang betul-betul kuat dan ia dikategorikan sebagai gam kalis air. Kalau di tanggalkan, akan meninggalkan kotoran gamnya. Namun tidak bagi washi tape.

Cermin merupakan antara item penting yang wajib ada dalam bilik air kediaman. Hal ini kerana tanpa cermin tentu akan menyukarkan anda untuk berdandan dan merapikan diri. Namun, salah satu masalah yang sering dihadapi adalah cermin sering kotor dengan kerak dan kelihatan berkabur. Kotoran ini terdiri daripada debu, percikan sisa-sisa kosmetik dan bakteria yang terkumpul.

Kotoran ini juga muncul kerana ada kotoran yang melekat terlalu lama atau cermin sering terkena air dan sabun. Tapi anda semua jangan risau, kerana anda mampu mengatasinya hanya dengan menggunakan ubat gigi.

Ubat gigi merupakan bahan yang sangat efektif dalam membersihkan kerak.

LANGKAH-LANGKAHNYA;

Untuk cermin tandas kelihatan sentiasa bersih, anda juga harus sering menjaga kerbersihan tandas dan melakukan aktiviti pembersihan sekurang-kurangnya seminggu dua kali.

Daun pudina atau mint mempunyai banyak khasiat buat tubuh manusia dan dapat merawat batuk serta lelah. Ia juga banyak digunakan dalam masakan sebagai ulam mahupun pewangi makanan seperti laksa atau nasi beriyani. Rasanya yang unik dan “berangin” menjadikannya antara bahan kegemaran ramai.

Saya share lah cara nk tanam daun pudina secara hidroponik. Selain daun pudina boleh juga tanam pokok lain, macam sawi, daun sup, bayam.

Moga bermanfaat. Nak guna nanti just petik je belakang rumah

BAHAN-BAHAN YANG DIPERLUKAN ;

1)botol terpakai, saya guna botol minyak. Potong dua. Yg bawah tu bg besar sikit, boleh boh air banyak2

2)penapis filter ikan tu. Ada yg guna tali mop, tak kisahla, janji boleh serap air.

3)seedling soil atau cocopeat. Tanah sabut. Guna yg ni senang akar nak menjalar nanti.

4)bekas kecik tu penggalak akar. Tak de pun xpe. Kalau ada just celup batang pudina sebelum cucuk kat tanah nanti.

5)baja ab. Boleh beli kat nurseri atau online. Baru first time guna. Cara bancuh dia 1 liter air +5ml baja a+5ml baja b. Baja ab ni bukan baja organik. So sapa tak suka xpayah guna.

**kalau xde pun takpe. Sebelum ni saya boh air je. Baja guna baja biji tu, campak je dalam bekas air tu. Kadang2 campur baja ezigrow.

6)keratan batang daun pudina. Daun bahagian bawah buang. Nanti kita boh dalam teh o panas

LANGKAH-LANGKAHNYA ;

1.Span ikan dipotong panjang sikit dan masukkan pada lubang penutup minyak seperti gambar dibawah ini.

2.Pastikan ada lebih sikit ye, supaya air cepat serap ke tanah nanti

4. Bancuhan baja ab dan air tadi masukkan kat bekas bahagian bawah ni.

Nanti kalau air kurang boleh tambahkan je. Kalau tak guna baja ab, just tambah air je. Selalunya dalam 4 5 hari boleh tahan air tu. Seminggu sekali masukkan baja biji yg organik tu

5. Keratan batang pudina tu celup dalam serbuk penggalak akar ni.

7. Letak kat tempat redup ye.. Jangan bg direct matahari. Awal2 ni kita spray air bg tanah tu basah. Daun sup pun kena tempat redup.

Bagi keluarga yang ada toddler (bayi berusia 12-36 bulan), tempat paling sensitif untuk anak-anak bermain adalah di laci aatau almari. Bukan sahaja risau perabot tersebut tumbang kalau tersilap langkah, aktivit mengemas si anak-anak ni pun boleh buat mak-mak menyirap darah.

Diam-diam, habis keluarkan semua barang yang disimpan dalam laci. Paling buat mak-mak naik darah, baju yang dilipat kemas bersepah semula. Untuk atasi asalah ni, kebiasaanya klip keselamatan akan dipasangkan. namun, harganya boleh tahan juga.


6 Sayur Mudah Tanam Dalam Pasu Untuk Beginner (Part 2)

Adakah anda menghuni sebuah apartmen atau rumah yang mempunyai ruang laman yang amat sempit? Pernahkah anda berkeinginan untuk memiliki sebuah kitchen garden atau edible garden namun ruang menjadi halangan? Tanaman dalam pasu adalah penyelesaian kepada masalah tersebut. Apa yang anda perlukan hanyalah bekas atau pasu yang berkapasiti lima gelen, batu, peat moss,medium tanaman dan bahan kompos. Kedengaran bahan yang diperlukan banyak, namun hakikatnya ia sesuatu yang ringkas untuk membina sebuah taman di anjung rumah yang dipenuhi dengan tumbuhan edible.

Jika anda telah memutuskan untuk memiliki sebuah edible garden di ruang yang sangat terhad, perkara utama yang perlu difikirkan adalah untuk mengenal pasti tumbuhan yang bakal ditanam. Untuk mereka yang baru berjinak-jinak untuk bercucuk tanam, tumbuhan yang paling mudah dan cepat dituai adalah pilihan utama.

Antara tumbuhan yang mudah ditanam di dalam pasu adalah seperti berikut: Untuk Part 1 klik di sini http://www.impiana.my/6-sayur-mudah-tanam-dalam-pasu-untuk-beginner-part-1/

Tomato adalah tumbuhan jenis perennial yang ditanam dalam masa singkat. Pokok tomato amat sesuai ditanam di dalam pasu. Namun sistem penyokong seperti tomato cage perlu disediakan bagi menampung pokok tomato terutamanya apabila berbuah. Buahnya yang berat boleh menyebabkan dahan pokok patah. Untuk memastikan penghasilan buah di tahap optimum, pokok tomato memerlukan cahaya yang banyak namun tidak terlalu terik terutamanya di waktu pagi.

Sawi merupakan agen anti kanser paling hebat. Diperkaya dengan vitamin A, B dan C serta mampu membekalkan mineral yang diperlukan oleh badan seperti zat besi dan kalsium. Sawi hijau sesuai ditanam di dalam bekas namun medium tanamannya haruslah sentiasa di gembur. Sawi memerlukan penyiraman yang kerap untuk tumbesaran optimum. Sawi sesuai dituai selepas 28 hingga 35 hari selepas disemai.

Kangkung merupakan tumbuhan dari keluarga kembang pagi. Kangkung antara tumbuhan yang amat mudah bercambah dan cepat dituai. Ia boleh di biak melalui biji benih mahupun keratan batang yang keras dan mempunyai sedikit akar yang dibeli dari pasar. Kangkung memerlukan medium tanaman yang sentiasa lembap. Oleh itu, pastikan penyiraman dilakukan secara kerap terutamanya apabila tibanya musim panas. Kangkung sedia dituai apabila usianya mencapai empat hingga enam minggu selepas disemai. Tinggalkan kira-kira 5cm panjang batang dari aras tanah dan biarkan ia bercambah lagi.

Pandan merupakan tumbuhan yang berasal dari Asia Tenggara. Pandan antara tanaman wajib yang ditanam di sekitar rumah masyarakat Melayu. Pandan mudah hidup liar jika ditanam di tepi laluan air dan mempunyai cahaya yang cukup. Namun pandan juga sesuai ditanam di dalam pasu. Untuk medium tanaman pasu yang digunakan haruslah dari jenis yang ringan dan mudah untuk di gembur. Selain daripada itu, pandan juga memerlukan kelembapan yang tinggi untuk menghasilkan bilah daun yang lebar dengan daun yang harum.

Kunyit merupakan salah satu tumbuhan yang boleh dimanfaatkan keseluruhan pokoknya. Ia kerap digunakan di dalam masakan tradisi Melayu juga sebagai sebahagian perubatan tradisional. Kunyit mudah disemai di dalam pasu dengan menggunakan rhizome atau lebih dikenali sebagi ibu kunyit. Pastikan medium pemasuan yang digunakan dari jenis yang ringan dan mudah untuk di gembur. Pastikan juga medium pemasuan yang digunakan mempunyai saliran yang baik kerana kunyit amat cerewet kepada air yang mudah menakung.

Kucai merupakan tumbuhan dari keluarga bawang (Alium) yang sering digunakan dalam masakan masyarakat Asia. Kucai adalah spesies tumbuhan mudah bercambah. Ia boleh ditanam melalui semaian bijih benih. Namun untuk mendapatkan hasil tuaian yang cepat, kucai perlu ditanam melalui rhizome sama seperti pokok bawang. Kucai tumbuh secara merumpun dan boleh mencapai ketinggian 20cm hingga 40cm. Medium tanaman berpasu untuk pokok kucai haruslah dari jenis tanah gambut yang kaya dengan bahan organik namun ia tidak memerlukan kadar kelembapan yang tinggi. Untuk menuai, potong bahagian daun sahaja dan biarkan ia bercambah semula.

Air adalah keperluan utama untuk semua jenis tanaman. Adakah ini bermakna semua bahan cecair sesuai dijadikan sebagai siraman pada tanaman? Sebagai contoh soda pop. Adakah ia sesuai dijadikan sebagai baja atau air siraman tanaman?

Soda pop jenis bergula bukan lah pilihan yang ideal sebagai baja tanaman. Seperti garam, gula yang terkandung di dalam air juga menghalang akar tanaman menyerap air atau nutrien yang diperlukan tanaman.

Walaubagaimanapun, air karbonat kosong tanpa gula sangat membantu dalam pertumbuhan tanaman malah lebih baik dari penggunaan air dari paip. Air karbonat tanpa gula mengandungi makronutrien seperti karbon, oksigen, hydrogen, phosphorus, potassium, sulfur dan sodium yang amat diperlukan oleh tanaman.

Ini secara tidak langsung menggalakkan pertumbuhan tanaman dengan cepat dan mempunyai imuniti yang baik. Namun bagi penggunaan minuman berkarbonat terutamanya Coca cola tidak sesuai malah mengancam tanaman.

Ini kerana bagi setiap 1 ounce Coca cola terkandung 3.38 gm gula. Sprite juga mempunyai kandungan yang hampir sama dengan Coca cola. Namun ia berguna untuk memanjangkan jangka hayat jambangan bunga atau cutting flower.

Sumber: gardeningknowhow.com

Limau atau nama botani Citrus adalah sejenis limau yang sangat digemari di negara ini untuk kegunaan sebagai air minuman dan juga untuk dicampur dalam masakan. Buahnya kecil dan bulat, berukuran 2.5cm – 5 cm garis pusat. Kulitnya berkilat dan licin dan isinya berwarna hijau kekuningan, berair tetapi masam. Pokoknya pula adalah lebih kurang 5 m tinggi.

Tanaman limau  sesuai ditanam pada iklim panas dan lembap. Manakala ia sesuai ditanam pada tanah jenis lom berpasir. Limau senang dibiakkan melalui biji tetapi biasanya ia dibiak secara tampang iaitu secara tut. Jika dibiak secara ini pokok-pokok mengeluarkan buah lebih awal. Jarak tanaman yang dilakukan ialah 6m x 6m diladang.

Penyiraman boleh dibuat 1-2 kali sehari selama 2-3 bulan pertama. Selain daripada itu, pembajaan juga dilakukan dengan menggunakan baja organan seperti tahi lembu. Sebanyak 30- 40kg/pokok setahun boleh digunakan bagi peringkat tumbesaran (umur pokok 1-3 tahun) dan 40-60 kg/pokok setahun selepas pokok-pokok mula berbuah. Cantasan perlu dilakukan bagi membuang tunas air dan menggalakkan pengudaraan yang baik.

Bagi pokok-pokok muda, kerja-kerja merumput hendaklah dilakukan dengan mencabut atau menggunakan cangkul dikeliling pokok. Bila pokok sudah cukup besar dan matang, kawalan rumpai secara kimia boleh dijalankan dengan menggunakan racun rumpai.

Pokok mula berbuah antara umur 2-3 tahun iaitu bagi pokok-pokok yang ditanam dari anak tut. Hasil antara 20-25 kg/pokok setahun boleh diperolehi. Jangkamasa ekonomi bagi pokok yang ditanam dari anak tut adalah dalam lingkungan 10 tahun.

Masalah tanaman limau purut

Serangan serangga oleh:
• Aphids (serang tunas baru dan pucuk muda akan menjadi cacat dan berkerinting dan menyebabkan pertumbuhan terbantut)
• Thrips(menghisap cecair daun, pucuk dan bunga menyebabkan tunas daun hitam, kering dan gugur lalu pertumbuhan terbantut)
• Hamama (menghisap cecair dari tangkai, daun dan buah lalu menjadi tompok kuning)
• Lalat Buah(Bactocera spp)
• Psylids (Diaphorina citri) merupakan vektor penyakit greening limau

Kawalan:
1. Kutip serangga perosak jika dijumpai pada pokok yang ditanam dan musnahkannya.
2. Semburan racun perosak jenis sistemik bagi sesetengah serangan perosak digalakkan dengan penggunaan dan cara yang betul.

Serangan penyakit:
• Citrus Greening Disease(CDG) (Liberobacter asiaticum) menghisap cecair daun terutama daun muda
• Penyakit Keruping (Elsinoe fawcetti)
• Virus Tristeza
• Phythopthora (Phyrthopthora spp)

Kawalan:
• Kawalan kultura seperti pengudaraan yang sempurna dan pengairan yang baik
• Cantas ranting yang menunjukkan tanda penyakit dan rawat bahagian yang dicantas dengan racun kulat yang sesuai

Sumber: http://myagri.com.my

Companion plant atau tanaman peneman adalah satu konsep di mana beberapa jenis tanaman yang sesuai ditanam secara berdekatan dan setiap satunya memberi kebaikan. Namun ia kurang diamalkan di Malaysia. Mungkin karana kurang nya pendedahan atau pengetahun terhadapat teknik tanaman peneman ini.

Namun tidak semua pokok atau tumbuhan sesuai dijadikan sebagai companion plant. Silap padan, tanaman tadi megancam dan membunuh antara satu sama lain.
Terdapat banyak kebaikkan companion plant ni. Antranya ialah:

1. Membolehkan anda menanam banyak jenis tanaman dalam satu ruang yang kecil dan berlapisan.
Sebagai contoh, ada 3 lapisan tanaman.
Lapisan Pertama (Paling Tinggi): Pokok Cukur Manis dan Mealy Cup Sage (Paling kanan)
Lapisan KeDua (Pertengahan) : Pokok Chili (Bucu Bawah Kanan) dan Daun Ketumbar (Bawah paling depan)
Lapisan KeTiga (Tutup Tanah) : In between pokok Cukur Manis tu saya tanam Arugula (Salad Rocket) yang berfungsi sebagai ground cover.
Dari di atas kita lihat dalam ruang yang sekecil ini kita mampu menanam 32 kumpulan tanaman. (Saya panggil kumpulan kerana satu lubang tu ada 2 tiga pokok yang sama)

2. Mengusir Serangga Perosak.
Contoh di atas, Pokok ketumbar (Boleh digantikan dengan Daun Sup, Parsely, daun bawang) dan pokok Mealy Cup Sage (Anda boleh gantikan dengan Basil/kemangi/Selasih) adalah pokok berbau yang kurang di sukai oleh kebanyakan serangga.
Ditanam di sekeliling kumpulan ini sebagai barrier supaya serangga perosak tidak masuk.

3. Mengawal rumput Liar.
Ground cover seperti Arugula/Salad Rocket tu nanti akan menutup semua tanah. Cahaya tak masuk dan rumput lain pun tak boleh le nak tumbuh. So no more weeding.

4. Menyokong tanaman.
Tanaman tinggi berkayu boleh di jadikan sokongan kepada tanaman lain di bawahnya. So tak perlu stacking.
Untuk ini anda contohnya boleh tanam tomato atau kacang di sokong oleh Pokok Cukur Manis.

5. Membekalkan nutrient.
Sekirangnya dalam kumpulan itu ada jenis kekacang, tanaman ini boleh bertindak sebagai pembekal nitrogen kepada kumpulannya (Nitrogen Fixer)

6. Sebagai pelindung Matahari.
Tanaman tinggi boleh bertindak sebagai pelindung matahari kepada tanaman di layer bawah.
Dalam kes ini option lain adalah menanam ‘Indian Borage’ dibawah Cukur Manis. Ini kerana pokok Indian Borage ni tak suka matahari direct. Nanti daun dia kuning, tapi tak mati.

7. Sebagai Pelindung Angin.
Ya, kalau kawasan tanaman selalu di tiup angin kuat. Boleh menanam tanaman berkayu di sekeliling sebagai pelindung angin.

Menarik Polinator/agen pendebunga.
Di Sebelah kanan tu saya tanam Mealy Cup Sage. Tanaman import yang amat di sukai oleh Lebah, rama2 dan mungkin juga kelulut.

Kumpulan tanaman menjadi cantik.
Dalam kes ni, Mealy Cup Sage tu nanti akan berbunga Biru. So tak ada lah boring area tu dengan warna hijau semata2.

Umpan ‘Bunuh Diri’, Sacrificial baits.
Kes ini saya hadapi secara tak sengaja. Di kawasan lain, daun chili saya habis di makan serangga. Tetapi anak2 chili yang di tanam berdekatan dengan Kantan selamat. Instead, Daun kantan tu yang teruk di makan serangga. Since daun kantan tu rimbun dan banyak. Maka dengan ini dipersilakan makan daun kantan tu sampai kenyang. Selamat anak2 chili saya kat depan tu.

Radar atau Signal Masalah/Penyakit dan sebagainya.
Sebagai contoh, di Dusun Bandar kebanyakkan pokok buah yang sensitif kekurangan air saya temankan dengan Pokok Basil. Pokok Basil ni kalau kekurang air daun dia akan cepat kelihatan layu. So Tanda kekurangan air akan di tunjukkan oleh Basil sebelum memberikan kesan buruk kepada pokok (Unless anda melakukan proses Water Stress). Keadaan ini pernah menyelamatkan saya, Basil dah layu, berpunca dari Timer Kehabisan Bateri.

Menggemburkan dan Menyuburkan Tanah.
Ya benar, bagaimana berfungsi? Contoh, Basil yang di tanam di sekitar pokok selalunya hanya berumur tidak sampai setahun sebelum dia mati dan digantikan oleh anak-anaknya. So apabila pokok basil yang dah tua mati, akarnya yan dah jauh ke dalam akan mereput. Pereputan akar ini lah yang menyumbang kepada penggemburan tanah dan akar yang reput akan menjadi baja organik secara tidak langsung.

Pastikan anda sentiasa memberikan baja untuk menggantikan nutrient yang diambil oleh companion plant tadi.

Sumber: http://dusunbandar.com/


HIJAU MEMBAWA DAMAI….

GAYA KONSERVATIF MENAWAN HATI

GAYA MODEN PENUH SENSASI

Hijau sememangnya warna klasik yang cukup cantik dan telah lama wujud di dalam revolusi perabot. Dari zaman perang dunia, evolusi hijau pada kehidupan kita cukup luar biasa biar pun adakala warnanya di kaitkan dengan cita rsa dan status. Budaya juga telah banyak mengangkat rona hijau sebagai rona rasmi atau identiti sebuah bangsa. Inggeris dan irish juga antara bangsa yang banyak menggunakan rona hijau kelam dalam binaan mereka terutama binaan kabinet, gerobok malah kaunter sejak lama dahulu.

PILIHAN PASTEL ATAU PILIHAN HIJAU TERANG?

Hijau jelas baik untuk mata, melambangkan kesegaran malah mudah di suai padan. Dari hijau epal yg segar ke hijau daun pisang yang cukup berani. Bagaimana pula dengan lagak serius hijau lusuh dan kelam padu? And berani beradu naisb mencuba rona ini pada kabinet dapur ? Dapur antara ruang yang lazimnya menjadi destinasi pilihan ramai di kalangan kita untuk mencba rona seumpama ini. Malah terdapat hijau yang mewakili era vintaj, urban, popculture malah idea sezaman.

Ia sememangnya cukup menarik kerana kini ada juga hijau pudina yang tampil konservatif, digabungkan dengan perang kelam mahu pun hitam. Jika anda sederhana orangnya mungkin boleh menyesuai padan dengan larian kabinet putih sebagai pilihan kedua. selalunya rona klasik banyak yang agak kelam dan mewah. Misalnya hijau zaitun bersama tombol emas atau kayu. Manakala hijau pastel sesuai bagi dapur comel tau kecil dan pilihan hijau ini juga saling berkait rapat dengan dunia fesyen secara tidak langungnya. Jadi jangan takut memilih rona seumpama ini bagi kabinet dapur anda kerana ia umpama motivasi bagi anda untuk menyajikan segala yang segar dan sedap buat sekeluarga.Simple-simple sahaja di IMPIANA.

INSPIRASI FESYEN. ADAKAH PERSIS WARNA TAS TANGAN ANDA?

Jika dahulu televisyen  kita didatangkan dengan kaki dan badan seumpama peti. Kini tdak lagi malah ruang tamu telah disediakan tempat untuk televisyen Bahkan di pasaran banyak juga kabinet – kabinet yang menempatkan televisyen, direka khas agar mampu menempatkan segala bagai keperluan menonton.

Selalunya kita diberi jarak dalam lima kaki dari sinar televisyen dan aras paling ideal adalah apabila anda duduk,  anda selaras dengan ketinggian titik tumpu peti televisyen tersebut. Jadi anda tidaklah perlu mendongak, lebih selesa menonton dan tidak mengganggu pandangan.

Paling menarik adalah pereka menyediakan dinding yang cukup luas khas untuk menempatkan televisyen dan aksesori lain. Ini termasukla koleksi peribadi, bahan bacaan dan lain-lain. Dinding juga direka berbeza dan diberi kemasan berlainan.Umpama kereta lumba, kabinet dan dinding diberi tumpuan khas agar mampu bertindak sebagai satu nilai estetika pada ruang.

Selalunya di datangkan dalam lima hingga tujuh kaki lebar bagi sebuah kabinet sedia ada atau bina dalam. Dan ketinggian boleh mencecah ke tujuh kaki tinggi. Jadi anda boleh melaras di mana kedudukan televisyen dan sebagainya selaras dengan keselesaan anda.

Di samping memenuhi keperluan tuan rumah yang mahukan segalanya lebih tersusun rapi, adanya kabinet seumpama ini, ia mempercepatkan kerja anda. Malah ruang kediaman juga nampak hebat dan eksklusif. Barulah segalanya terancang dengan rapi dengan kemas. simple-simple je di IMPIANA.

Kita kalau bercakap soal dapur dan rekaannya bagai tiada hentinya. Apa lagi masa kini, dapur yang ada hanyalah sekangkang kera. Itulah tempat memasak, itulah tempat menghidang dan sebagainya. Namun apa yang pasti pereka tiidak pernah putus asa mencari idea agar yang kecil ini nampak cantik dan comel. Malah membangkitkan rasa seronok tatkala di dalamnya. Dari moden ke pop art, yang mana satu pilihan kalbu? Ayuh jamu mata dengan pilihan dapur kecil anda,

Simple-simple sahaja di IMPIANA.

Ramai yang takut nak guna warna jingga dalam dekor rumah. Tapi kali ini IMPIANA nak share dengan anda guna warna jinga dekat ruang makan boleh buka selera.

Jingga, wow warna yang terang menyengat . Jingga memberi satu keriangan dan rasa penuh bertenaga. Dalam teori psikologi warna, dikatakan jingga mampu membuat kita berselera dan lapar. Amboi penuh magis rupanya rona ini. Bukan sahaja nampak sungguh mewah dalam nada tersednri juga cukup lantang memberikan maksud positif kepada ramai.

Pasti ramai yang mencemik bila dikatakan jingga cantik untuk ruang makan. Mahu pengsan agaknya bila rona seumpama ini dipalitkan ke dinding. Bukan sahaja terang malah mencuri perhatian dari jauh. Anda pasti? Jika itu tanggapan anda, imbas kembali warna-warna di kedai makan  atau restoran makanan segera yang banyak menggunakan warna-warna hangat seperti merah , jingga dan beberapa pilihan warna lain.

Sebenarnya jingga juuga bagus untuk memberi keseimbangan kepada anda yang memilih perabot kayu untuk kediaman mereka. Ia memberi keseimbangan kerana jingga juga mempunyai elemen harmoni dengan rona perang. Ia juga memberi ruang lebih bersinar dan tidak terus kelam dengan dominasi perabot kayu. Bahkan jingga juga memberi idea kita tentang makanan yang menyelerakan termasuk buah limau yang menggiurkan.

Anda boleh memilih pelbagai biasan jingga. Daripada yang pucat kepada yang terang. Anda juga boleh mengenakan ia dengan kemasan lembut atau aksesori. Maklumlah adakala ruang makan kita agak hambar berbanding dengan ruang tamukan. Jadi rona ini mampu memberi sedikit perisa untuk menyerlahkan seri ruang. Simple-simple je di IMPIANA


Makeover Pintu Bilik Yang Polos, Tak Perlu Beli Pintu Mahal

Pintu bilik kebiasaan nya plain sahaja nak jenis rumah kos rendah dan sederhana. Kalau nak buat renovation keseluruhan rumah, mestilah pintu pun perlu diganti. Tapi nak beli pintu yang bercorak-corak ni mahal lah pulak. Apa kata kita makeover je pintu lama tu guna kaedah wainscoting.

Peti sejuk, bila dah sampai masa mula lah getah yang menajdi penebat supaya peti dapat ditutup kedap mengeras. Bila fizikal getah peti sejuk jadi macam ni, jawabnya memang tak boleh lah tutup rapat peti sejuk tu.

Udara sejuk akan mudah keluar dari peti dan ini secara tidak langsung menyebabkan motor bekerja lebih keras untuk meamstikan suhu sejuk yang ditetapkan dapat kekal. Bila motor dah bekerja keras, sudah pastinya berlaku peningkatan elektrik.

Apa selosi yang anda ada? Ganti peti sejuk baru? NANTI DULU! tak perlu nak membazir. Anda boleh tukar je sendiri getah peti sejuk tu. Kalau nak upah kontaktor buat pun harga upahnya boleh tahan mahal.

Khairul Hafiz berkongsi cara ganti tukar getah peti sejuk. Mudah je!

Saya rasa bersalah pula kalau tak kongsikan benda ni. Aebab bagi saya bendanyang senang DIY wajib kongsi untuk manfaat bersama.

Pastikan getah pintu peti sejuk anda mmg betul-betul expired. Tanda-tanda getah tu dah expired adalah ia mula mengeras dan tertanggal dari pintu

1st step cabut getah adalah dengan cabut penjuru atas macam dalamgambar, kemudian, tarik je sampai getah tu tercabut. Jangan risau, nak repair nie tak perlu tool…

Nie rupa bentuk getah asal. Barang lama memang akan sentiasa kena tukar…
Yang lama ganti dengan yang baru

Cara pasang getah yang baru pulak, tekan setiap penjuru terlebih dahulu…
Baru tekan yang lain, untuk elak getah terlebih saiz di setiap penjuru. Baru lah tekan yang lain

Tekan biar betul-betul rapat supaya pintu senang nak tutup nanti…

Walaupun menggunakan perabot lama, langsir lama, suasan kediaman terus berubah apabila warna cat di dinding bertukar. Tapi, ramai yang akan cakap mengecat ni bukan mudah lebih-lebih lagi apabila selepas selesai mengecat. Nak mengemas cat yang meleleh ke lantai, bersihkan berus dan sebagainya paling melecehkan. Tambahan, kalau tak kena tekniknya cat boleh nampak buruk.

Sebenarnya, mengecat ni tidak lah seteruk yang anda bayangkan jika mengikut arahan pada label cat dan penyediaan kelengkapan yang mencukupi seperti berus. Untuk memudahkan kerja-kerja anda mengecat, IMPIANA senarikan produk-produk pintar yang sangat membantu kerja-kerja mengecat anda.

Buat Sendiri Pagar Tanaman Mini Dari Kayu Terbuang Modal Hanya RM20

Profil Projek: Pagaran Kayu

Kos: RM3 (Untuk pagar sepanjang 30cm)

Tempoh: 1 jam

Tahap: ** (Perlu dilakukan oleh orang dewasa namun kemasan boleh diakhiri oleh kanak-kanak)

Bahan-bahan:

Batang kayu pada cangkul yang tidak digunakan lagi

Dawai bersalut plastik

Mesin mnggerudi/grill

Buat sendiri pagar tanaman

Nota:


Amalkan Bunga Telang Untuk Merangsang Memori Dan Kebijaksanaan

Bunga telang atau Clitoria ternatea dalam bahasa saintifiknya ibarat ramuan penting dalam menghasilkan nasi kerabu. Jika nasi yang dihidangkan menggunakan pewarna tiruan, khasiat yang terkandung dalam bunga telang tersebut tidak dapat diekstrak oleh tubuh. Tambahan, warna yang dihasilkan dari bunga telang juga amat berbeza. Nasi kerabu kelihatan lebih selera jika mengunakan warna dari bunga telang berbanding pewarna tiruan

Bunga telang juga dijadikan sebagai minuman seperti sirap. Minuman yang terkenal dihasilkan dari bunga telah adalah dengan mancampurkan sedikit jus limau atau lemon bersama keratan daun pandan. Lebih enak, di isikan sedikit biji selasih. Ia berupaya menyegarkan dan menyejukkan bada. Antara khasiat dan manfaat lain bunga telang ialah:

1.Menyuburkan rambut
Kacang telang telah dipercayai amat berkhasiat untuk melebat dan menghitamkan rambut. Tumbuhan ini juga dipercayai mampu mengilatkan rambut dan juga dapat menyuburkan kulit rambut.

2. Mengurangkan sakit kepala
Daun dan bunga kacang telang juga dikatakan mampu mengurangkan sakit kepala. Caranya adalah dengan mengambil daun atau bunga tersebut. Kemudian masukkan dalam kain hingga membentuk bantal dan digunakan sebagai pelapik kepada sewaktu tidur oleh pesakit.

3. Merawat ulser mulut.
Dikatakan juga bunga kacang telang boleh direndam dalam air panas dan diminum seperti teh untuk mengurangkan sakit akibat ulser mulut.

4. Insomnia
Air rendaman bunga ini juga dikatakan mampu merawat insomnia.

5.Mengubati bisul
Daun pokok ini yang dihancurkan dan ditampal pada bisul atau jerawat dapat merawat masalah tersebut.

6.Melawaskan kencing
Akar digunakan untuk melawaskan pembuangan air kecil dan dijadikan julap. Biji kacang telang yang dihancurkan dan dijadikan serbuk digunakan sebagai julap.

7.Membersihkan mata
Bunga dan daun kacang telang yang direndam di dalam air bersih, boleh digunakan untuk mecuci mata yang disebabkan oleh mata merah.

8.Perbaiki haid wanita
Bunga dan akarnya dicampur dalam air mendidih, kemudian direbus bersama sedikit gula dan diminum dipercayai dapat merangsang haid.

9.Merangsang memori dan kebijaksanaan
Di India, kacang telang dikenali dengan nama Shankupushpam telah digunakan secara meluas sebagai tonik otak dan ia dipercayai dapat merangsang memori dan kebijaksanaan.

10.Pewarna makanan dan fabrik
Selain digunakan sebagai pewarna makanan, bahan pewarna yang terhasil daripada rendaman bunga kacang telang juga telah digunakan sebagai pewarna pakaian ataupun nila. Caranya adalah dengan menambahkan warna biru ini kepada air bilasan terakhir pakaian terutamanya pakaian berwarna putih. Tujuannya adalah untuk mencerahkan fabrik tersebut (bertindak sebagai nila)

11. Sebagai detox
Teh herba bunga telang dapat hilang kan racing dalam sistem PENCERNAAN. Amik 2 3 kuntum bunga rendam air panas dan minum boleh ltk madu atau tambah limau nipis buat air biru bertukar menjadi purple!

12. Mengubati batuk
Akar bunga telang dpt ubati batuk dan asma

13. Ubati bronchitis
Rebus 30-60grm Akar telang dengan 4gelas air sampai tinggal separuh. Minum 1gelas 2kali waktu pagi dan malam.

14. Mencuci darah
Darah kotor penyebab jerawat dan bisul. Minum air rebusan Akar telang dipercayai mampu cuci darah

15. Ubati sakit telinga
Ambil daun telang ramas dalam air campur garam sapu pd telinga yang sakit.

Boleh juga dimakan bunga telang. Campur kan dalam telur dan masak seperti telur dadar atau celup tepung pun sedap!

Sumber: FB, Nur Aida Md Zainuddin

Nak tanya, macam mana anda tuai hasil cili padi di kebun belakang rumah? main rentap je ke? Memang jawabnya hasil tuaian akan berkurangan. Silap-silap, pokok merajuk terus tak nak berbuah dah.

Ramai gunakan gunting untuk menuai cili padi. Hasilnya, bahagian batang cili yang tertingal pada pokok akan menutupi tunas baru. Hal ini menyababkan ia mengambil masa yang lama untuk mengeluarkan bunga semula.

Sebaiknya, petik menggunakan jari. Mudah je. sebelah tangan peganag ranting pokok dan sebelah lagi pegang bahagian bawah batang cili dan cabut.

Sampai nampak tunggul macam ni

Cili yang dipetik ketika masih basah akan mudah busuk dan tak tahan lama. Tuai cili padi ketika pokok dalam keadaan kering

Penjagaan pemakanan adalah untuk pastikan ibu mendapat zat makanan yang secukupnya untuk pemulihan selepas bersalin. Dalam menu untuk berpantang, jangan lupa masukkan sekali sayur-sayuran dan ulam-ulaman ya sebab ianya kaya dengan fiber, vitamin dan mineral serta membantu ibu dari menderita akibat sembelit.

Sayuran yang tidak boleh dimakan semasa berpantang

Ramai ibu yang tidak pasti dan keliru sayuran jenis apakah yang boleh dimakan sewaktu berpantang dan sayuran apa yang perlu dielakkan ketika berpantang. Ibu berpantang secara normal atau pun pembedahan tidak digalakkan untuk mengambil sayuran yang menjalar, sejuk dan berangin. Ini kerana sayuran yang tumbuh secara menjalar ni boleh menyebabkan ibu kembung, lemah sendi dan sejuk pada otot. Contoh sayuran menjalar seperti pucuk ubi, petola, kangkung, timun, rebung, labu, bayam, terung, sayuran kekacang dan petai.

Sayuran yang boleh dimakan semasa berpantang

Ibu berpantang sangatlah digalakkan untuk makan sayur sawi, peria, lobak merah dan lobak putih. Pengambilan sayur sawi adalah bertujuan untuk membuang angin. Sayur peria pula memudahkan ibu untuk membuang air besar di samping membantu membersihkan dan melancarkan peredaran darah dalam tubuh badan.

Ulam-ulaman dan Rempah Ratus yang Boleh Dimakan semasa Berpantang

Halia, serai, lengkuas, bawang putih, pucuk pegaga, pucuk mengkudu, pucuk ulam raja, jantung pisang, kunyit hidup adalah ulam-ulaman yang kaya dengan fiber, zat galian mineral dan pelbagai vitamin seperti vitamin A, C dan E yang bersifat antioksidan.

Fungsi utama makanan jenis ini adalah untuk mencuci darah, merangsang peredaran darah, menyembuhkan luka dalaman dan luaran, membuang angin dalam badan, mengembalikan tenaga dan kecergasan badan. Tak hairanlah kalau orang dulu dulu semangat masak dan sediakan macam-macam jenis ulam disebabkan khasiatnya yang cukup banyak. Selain tu, penggunaan rempah ratus dalam hidangan utama terbukti dapat memulihkan kesihatan selepas melahirkan cahaya mata.

Tidak dinafikan, ada segelintir di kalangan anda yang gemar untuk meluangkan masa dan melakukan aktiviti riadah di ruang balkoni atau di kawasan laman kediaman.

Bukan sahaja ruang dalaman kediaman sahaja yang perlu dihias supaya tampak cantik, malah ruang riadah ini juga perlu dititikberatkan.

Ada pelbagai cara serta idea dekorasi untuk ruang balkoni dan kawasan laman kediaman menarik yang boleh anda lakukan antaranya menggunakan pemilihan aksesori seperti set meja kopi yang lengkap.

Bagi anda yang sedang mencari kelengkapan perabot meja kopi yang mempunyai gaya reka bentuk yang moden, anda boleh sahaja mendapatkan meja kopi dengan rekaan terbaharu ini.

Selain didatangkan dengan gaya rekaan terkini, meja kopi ini tampak unik dan lain daripada yang lain. Ia juga amat sesuai bagi anda yang gemarkan gaya konsep yang moden.


Beli Rumah Siap Atau Beli Tanah Lot, Buat Rumah Design Sendiri, Mana Lebih Baik

Beli rumah siap atau beli tanah lot, buat rumah design sendiri, mana lebih baik. Seringkali persoalan ini sering bermain difikiran mereka yang bercadang untuk memiliki kediaman sendiri.

Apakah pilihan terbaik antara beli rumah siap yang dibangunkan oleh pemaju atau beli tanah lot dan buat rumah sendiri atas tanah yang dibeli itu. Ramai yang menginginkan kediaman milik sendiri. Tak kan lah selama duduk di rumah sewa sahaja.

Mungkin anda sudah membuat tinjaaun di beberapa buah rumah dan lot tanah. Tengok harga rumah sekarang ini mencanak naik dari setahun ke setahun. Nak cari rumah yang harga bawah RM100 ribu memang susah.

Kebanyakan harga rumah sekarang RM200 – 300 ribu ke atas. Terlalu mahal bagi mereka yang bergaji RM3000 ke bawah. Ramai merasakan membeli rumah jauh lebih mahal. Bukan sebab itu sahaja,perkara lain yang perlu difikirkan ialah biasanya rumah yang dibeli daripada pihak pemaju perlu dibuat pengubahsuaian pada bahagian tertentu untuk memenuhi citarasa tersendiri.

Kebiasaannya renovasi dilakukan pada bahagian bilik, dapur atau meluaskan bahagian parkir depan rumah. Dan ini sudah tentu melibatkan kos mungkin beribu-ribu ringgit! Aksesori, pendawaian dan lampu-lampu semuanya memerlukan kos yang berasingan.

Memandangkan harga rumah siap dibina semakin mahal sekarang ni, pilihan yang ada ialah dengan beli tanah lot untuk didirikan rumah di atasnya. Dari segi keluasan pun aku rasa puas hati untuk buat rumah mengikut design sendiri. Lagipun, kos untuk membina sebuah rumah di atas tanah lot sendiri juga adalah jauh lebih murah berbanding dengan membeli sebuah rumah melalui pemaju.

1. Jangan terburu-buru untuk membeli tanah, pelajari dan bandingkan harga tanah tersebut dengan harga tanah yang lain.

2. Bandingkan harga dan ikut keluasan.

3. Cari tanah yang ada jiran dan telah membangun persekitarannya.

4. Cari tanah dengan posisi yang strategik seperti dekat dengan sekolah atau pasar dan di tepi jalan besar.

5. Semak dahulu geran dan tengok lokasi tanah. Pastikan nombor PT, lot dan lain-lain perkara pada geran sama dengan lokasi tanah.

6. Periksa kelengkapan geran tanah tersebut adakah ia milik perseorangan atau milik berkumpulan. Jika penama terlalu ramai, maka prosesnya mungkin rumit sedikit.

7. Semak kad pengenalan tuan tanah dan pastikan ianya sama seperti dalam geran.

8. Buat perjanjian jual beli dan pastikan matikan setem untuk menjaga kedua-dua pihak. Boleh ambil peguam untuk memudahkan urusan.

Kesimpulannya, buatlah pilihan yang terbaik. Hal ini kerana keputusan untuk membeli dan membina kediaman perlu dirancang dan dilakukan dengan sebaik mungkin.

Sisa rokok tak kiralah abunya atau puntung, memang benda yang kita nampak tidak mempunyai kegunaan lain dan dibuang bsegitu sahaja. Betul tak? tapi, tak sangka abu rokok ni ada manfaat pada tanaman.

Jadi, sebaiknya jangan dibuang abu dan puntung rokok di dalam bekas ashtray tu jika anda seorang yang gemar berkebun. Untuk jadikan abu rokok sebagai baja, boleh gaul atau taburkan terus pada medium tanaman.

Pemilihan konsep atau tema merupakan salah satu perkara yang perlu diberi perhatian teliti sebelum memulakan mana-mana proses pengubahsuaian. Pemahaman yang mendalam tentang konsep berbeza akan memudahkan anda untuk membuat pilihan selain dapat memberi peluang buat anda untuk memahami kehendak dan matlamat reka bentuk kediaman impian anda.

Dalam isu kali ini, IMPIANA akan menekankan tentang berbezaan antara dua konsep yang sememangnya sering menimbulkan kekeliruan buat kita semua. MODEN dan KONTEMPORARI. Mungkin ada antara anda yang menganggap tiada bezanya antara kedua-duanya kerana penggunaan warna yang lebih kurang sama , garis-garis bersih dan hiasan yang minima. Tetapi anda mungkin telah tersilap…

LATAR BELAKANG

MODEN merujuk pada tempoh masa tertentu iaitu antara awal hingga pertengahan abad ke-20. Waktu itu merupakan kemuncak bagi seni dan reka bentuk Bauhaus dari Jerman, mewujudkan gaya yang berbeza dan memberi tumpuan kepada bentuk yang simple dan praktikaliti. Selepas moden, datang pula era mid-century (tahun 50-an ke 60-an). Walaupun begitu, dalam dunia seni reka hiasan dalaman istilah “modern design” sering merangkumi kedua-duanya sekali.

KONTEMPORARI tidak merujuk kepada tempoh masa yang tertentu, ia sentiasa berubah-ubah untuk mencerminkan gaya reka bentuk popular masa kini. Ia meminjam kualiti dari modenisme, minimalism, dan gaya global yang lain tanpa memberi tumpuan yang lebih kepada satu-satu konsep yang khusus.

PERBEZAAN

Kontemporari akan sentiasa berubah dengan mengikut definisi gaya terkini yang sedang menjadi trend. Hal ini menjadikan konsep kontemporari lebih sukar untuk didefinasikan. Berbeza dengan konsep moden yang mempunyai nilai estetik dimana ia menekankan garis segar, warna-warna neutral yang hangat serta keseimbangan.

PERSAMAAN

“Less is more” adalah motto untuk kedua-dua reka bentuk kontemporari dan moden. Setiap gaya ruang biasanya amat mudah dan rapi.

Tanam cili memang mudah. Tapi, pokok cili antara tanaman yang juga mudah diserang penyakit. Bukan sahaja penyakit yang akan menyebabkan cili tak mengeluarkan hasil yang optimum. Ada beberapa perkara lain yang perlu diteliti. Antaranya ialah:

1. Pilih tempat yang dapat pencahayaan yang baik. Sebaiknya dapat cahaya matahari penuh dari jam 8pagi hingga 5 petang. Jika tanam di tempat redup menyebabkan pokok cili tinggi dan berbuah kecil.

2. Anda boleh tanam terus di tanah, pasu bersaiz 16×16 (medium campuran tanah kuning+topsoil+pasir) atau polybag guna sistem fertigasi.

3. Jika tanam terus di tanah, gembur dan rawat guna kapur dan taburkan baja tahi ayam. Masalah tanam terus di tanah adalah cili mudah diserang serangga bawaan tanah.

4. Masa memindahkan anak cili adalah berumur 3-4 minggu selepas di semai. Pindahkan diwaktu petang kerana cuaca tidak panas.

5. Jika tanam di tanah, siram pokok cili dua kali sehari iaitu pagi dan petang. Jika guna sistem fertigasi, siraman secara automatik menggunakan timer biasanya dibuat 4-5 kali sehari.

6. Tanah yang terlalu lembap boleh mengundang penyakit dan menyebabkan akar cili mereput lalu pokok mati. Elakkan tanam di kawasan yang bertakung atau sering di naiki air.

7. Cili matang bila 70% warna cili berkilau dan berwarna merah. Waktu paling sesuai memetik adalah selepas 9 pagi keatas kerana embun sudah kering.

8. Jangan biarkan cili basah, keringkan dahulu sebelum di simpan lama. Jika buah telah dipetik, baja buah perlu cepat diberikan pada pokok semula.


6 Perkara Wajib Perlu Tahu Sebelum Makan Durian

Mentang-mentang musim menjadi, buah durian pon murah. Jangalah sampai makan macam nak balas dendam. Perlu ingat, durian ada kesan sampingan jika anda makana berlebihan. Berikut, antara perkara yang perlu anda elak ketika makan durian

1. Durian kaya bahan asid amino tryptophan – Bahan ini menenangkan fikiran dan sesuai untuk orang yang ada masalah insomnia (susah tidur).

2. Bahan ORGANOSULFUR (bahan bau) bersifat anti-kanser antioksidan, anti-mikrob, antihipertensi. Durian merupakan satu-satunya buah tropika yang tinggi kandungan organosulfur.

3. Pesakit kencing manis TIDAK boleh makan durian secara BERLEBIHAN kerana kandungan gula yang sangat tinggi.
Ia boleh menyebabkan paras gula menjadi tidak terkawal dan boleh menyebabkan ‘Ketoacidosis’ dan sangat merbahaya.

4. Durian kaya POTASSIUM. Sesiapa yang ada masalah buah pinggang kronik, (End stage renal failure ESRF) dan perlu dialisis tak boleh makan banyak atau baik tidak payah makan langsung!
Kandungan Potasium yang tinggi ini boleh menyebabkan pesakit buah pinggang mendapat sesak nafas, sakit dada dan rentak jantung (ECG) menunjukkan sinus arrest dengan kadar denyutan jantung bawah 40 perminit – Haemodialysis kecemasan perlu dilakukan atau pesakit boleh mati mengejut akibat kegagalan jantung!

5. Kepada pesakit yg mengalami masalah jantung dan sedang mengambil ubat-ubatan sepperti Frusemide dan Slow K juga tidak patut mengambil durian kerana kandungan Potasium yang tinggi dalam durian boleh menyebabkan jantung pesakit berdenyut tidak normal dan boleh menyebabkan mati mengejut!

6. Elak makan durian bersama paracetamol @ alhohol dan minuman bergas seperti coca-cola kerana mungkin boleh sebabkan kesan toksik kepada badan.

Gazebo, pergola dan patio adalah antara elemen yang memainkan peranan penting dalam dekorasi sesebuah laman. Ia menjadi ruang santai atau outdoor social space bagi pemilik malah buat tetamu yang hadir. Namun, ramai beranggapan untuk memiliki sebuah struktur pergola atau patio memerlukan belanja yang besar. Sebenarnya, anda punya pilihan dengan membina sebuah ruang santai super ringkas namun selesa. Berikut, IMPIANA kongsikan beberapa idea patio bajet:

Tayar terpakai memang susah untuk dilupuskan. Nak dibakar nanti boleh menyebabkan pencemaran pula. Jadi, apa kata anda guna semula tayar tersebut menajdi sesuatu yang lebih bermanfaat dan dalam masa yang sama dapat memperindahkan lagi laman anda. Berikut antara idea guna semula tayar terpakai:

Bunga cengkeh memang sudah tidak asing di dalam masakkan tradisional masyarakat melayu. Tapi sebenarnya, bunga cengkih bukan hanya digunakan sebagai ramuan masakkan. Terdapat faedah dan kegunaan lain yang ramai tak tahu. Antaranya adalah:

1. Kawalan serangga

Tahukah anda bahawa bunga cengkih boleh dijadikan sebagai bahan untuk mengawal serangga perosak di laman anda? Bagi anda yang memilih tanaman secara organik, bunga cengkih antara pilihan racun serangga yang paling mudah untuk disediakan.

Renih 2 sudu besar bunga cengkih ke dalam 1 liter air. Biarkan air rebus mendidih sepenuhnya dan matikan api. Biarkan air rebusan sejuk sepenuhnya. Selepas itu, tapis dan masukkan air rebusan ke dalam botol semburan. Sembur air rebusan bunga cengkih tadi di seluruh permukaan tanaman terutamanya di bahagian bawah daun dan pangkal pokok

2. Mencegah semut

Awas kehadiran semut di laman atau kebun anda kerana ia adalah penggangkutan utama membawa serangga porask lain ke tanaman anda iaitu mealybug dan bena.

Cara untuk atasi semut di laman dengan menggunakan bunga cengkih sangat mudah. Apa yang anda perlu lakukan adalah kisar bunga cengkih secukupnya dan taburkan ia di kawasan yang kelihatan kehadiran semut

3. Cegah lalat

Lalat adalah agen utama pembawa penyakit yang berpunca dari lalat. Pantang ada makanan terdedah, sekelip mata dihinggapi lalat. untuk atasi kehadiran lalat di atas meja makan atau meja buffet anda.

Apa kata cuba ambil sebiji apel atau limau dan cucuk bunga cengkik pada permukaan buah tersebut. Letakkan buah yang telah di cucuk bunga cengkih tadi di atas meja. nak kesan yang lebih memberangsangkan, anda perlu buat lebih dari satu biji buah di cucuk cengkeh.

4. Mengawal rumpai

Selain menggunakan racun serangga yang mempunyai bahan kimia yang akan merosakkan persekitaran, apa kata guna ramuan bahan dapur ini untuk musnahkan tanaman. Untuk menyediakan racun rumpai organik, anda perlu sediakan pati minyak bunga cengkeh. terlebih dahulu. Kemudian, campurkan secubit garam bersama 20 titik minyak pati bunga cengkeh bersama 20 once cuka di dalam botol penyembur. Gocak sehingga semua bahan rata dan sebati kemudian sembur pada rumpai yang hendak anda musnahkan.

5. Pencegah nyamuk

Bunga cengkeh. juga berfungsi sebagai pencegah nyamuk semula jadi. Menurut kajian yang dilakukan oleh University of Wisconsin-Madison, minyak pati cengkih diuji 100% berkesan berupaya mencegah nyamuk berbanding minyak pati yang lain termasuk serai wangi. Namun, pati minyak bunga cengkeh. tidak sesuai dengan semua jenis kulit. Ia akan menyebabkan iritasi. Oleh itu, sebelum anda menggunakannya, sapu pada bahagian kecil kulit lain dan tunggu dalam tempoh 10 minit. Jika tiada sebrang kesan alahan, ia bermakna kulit anda sesuai menggunakan minyak pati bunga cengkeh.